Γεννηματά: Αρκετά πια, με το «ταγκό της ανευθυνότητας» ΣΥΡΙΖΑ και ΝΔ - EL\nΓεννηματά: Αρκετά πια, με το «ταγκό της ανευθυνότητας» ΣΥΡΙΖΑ και ΝΔ\nΗ Φώφη Γεννηματά μιλώντας, πριν από λίγη ώρα, σε στελέχη του Κινήματος Αλλαγής, στην Κω,\nόπου ολοκλήρωσε την τριήμερη περιοδεία της στα Δωδεκάνησα, εξαπέλυσε ευθεία επίθεση στην κυβέρνηση των ΣΥΡΙΖΑΝΕΛ αλλά και στη ΝΔ κάνοντας λόγο για «ταγκό ανευθυνότητας» που παρατείνει τα αδιέξοδα της κρίσης.\nΕπίσης η Φώφη Γεννηματά εξήγησε αναλυτικά τη θέση του Κινήματος Αλλαγής για το προσφυγικό επισημαίνοντας μεταξύ άλλων: «Δεν θέλουμε Ευρώπη φρούριο θέλουμε προστασία των συνόρων. Εδώ στην Κω, με τις ακτές της Μικράς Ασίας ορατές με γυμνό μάτι, εδώ που τα εθνικά μας σύνορα ταυτίζονται με τα ευρωπαϊκά θέλω να επαναλάβω ότι δεν θέλουμε «Ευρώπη Φρούριο». Τα νησιά μας έχουν πληρώσει βαρύ οικονομικό και κοινωνικό τίμημα. Είχαμε προειδοποιήσει για το αδιέξοδο που διαφαινόταν στον ορίζοντα. Η κατάσταση από τα Δωδεκάνησα έως και τη Λέσβο είναι πλέον στο απροχώρητο. Τα νησιά του Αν. Αιγαίου πρέπει να αποσυμφορηθούν τώρα. Οι ευθύνες τους είναι τεράστιες για την επιβάρυνση των νησιών και για τις απάνθρωπες συνθήκες στα στρατόπεδα υποδοχής των μεταναστών παρά την οικονομική βοήθεια που έχει δεχθεί η χώρα. Έχω προτείνει στους Ευρωπαίους Σοσιαλιστές τη σύσταση ενός «Οργανισμού για την Προώθηση της Συνεργασίας ανάμεσα στα Νησιά και τις Συνοριακές Περιοχές της ΕΕ»».\nPrevΠροηγούμενο ΆρθροΠαππάς: Γύρω από την ΕΡΤ, έχουμε το δεύτερο ημίχρονο της μάχης με τη….διαπλοκή\nΕπόμενο ΆρθροΙράν: Συλλαλητήρια σε όλη τη χώρα, για την επέτειο της κατάληψης της πρεσβείας, των ΗΠΑNext


Αυτό είναι στην πραγματικότητα το σώμα σου μετά τον τοκετό. Μάθε να το αγαπάς. - Eimaimama.gr\nγράφει η Julie Bhosale, διατροφολόγος\nΕίμαι μαμά. Είμαι κουρασμένη, ταλαιπωρημένη και πιασμένη. Έχω καμπύλες, σημάδια και πιασίματα.\nΕίμαι μαμά. Δημιούργησα, μεγάλωσα, κυοφόρησα και γέννησα δύο πανέμορφους γιους.\nΕίμαι μαμά. Έχω την αποκλειστική ευθύνη να φροντίζω για τη ζωή δύο μικρών ανθρώπων, κάθε μέρα και νύχτα, κάθε βδομάδα, για το υπόλοιπο της ζωής μου (και ίσως και για τη ζωή του υπ’ αριθμόν 3 παιδιού στο μέλλον).\nΕίμαι επαγγελματίας στον τομέα της υγείας. Εργάζομαι σε μια βιομηχανία που κοιτάζει κυρίως την επιφάνεια. Την ενδιαφέρει το πώς φαίνεσαι. Όχι το πώς αισθάνεσαι. Ούτε το ποια είσαι.\nΕίσαι και συ μαμά. Είσαι και συ κουρασμένη, ταλαιπωρημένη, πιασμένη, έχεις καμπύλες, σημάδια και πιασίματα.\nΖεις και συ σε έναν κόσμο που σε κρίνει για το πώς φαίνεσαι. Όχι το πώς αισθάνεσαι. Ούτε το ποια είσαι και τι θυσίες έχεις κάνει… και συνεχίζεις να κάνεις.\nΕίσαι όμορφη, είσαι υπέροχη, είσαι μαμά.\nΖεις σε μία κοινωνία που προωθεί καθημερινά εικόνες γυναικών που γέννησαν και «επέστρεψαν στο σώμα που είχαν πριν την εγκυμοσύνη» – μπράβο τους (πραγματικά, είναι υπέροχο, Kate Middleton, είσαι φανταστική!). Αυτές όμως αποτελούν μια μικρή μειοψηφία. Για τις περισσότερες από εμάς, το σώμα μας άλλαξε, και άλλαξε πολύ. Είναι τρομακτικό, είναι δύσκολο, μπορεί να είναι και αηδιαστικό και ανησυχητικό αλλά είναι αλήθεια και είναι φυσιολογικό. Παρόλο που είμαι επαγγελματίας στον τομέα της υγείας είμαι μαμά και το σώμα μου πολύ απλά δεν επέστρεψε στην κατάσταση που βρισκόταν πριν την εγκυμοσύνη. Αρχίζουμε να βλέπουμε μια μεταβολή στα μέσα και υπάρχουν περισσότερες γυναίκες που μοιράζονται την συχνά κρυμμένη και ανείπωτη πραγματικότητα του τοκετού και το πώς αυτός επηρεάζει το σώμα μας.\nΈτσι λοιπόν έγινα και γω μέλος αυτού του κινήματος. Αυτό το blog επιδιώκει να δείξει το σώμα μου μετά την εγκυμοσύνη #takebackpostpartum. Το πραγματικό μου σώμα μετά από δύο παιδιά.\nΣτις 17 Ιανουαρίου 2015, στις 11:10 μ.μ. γέννησα τον δεύτερο γιο μου. Πάλεψα για να καταφέρω να μείνω έγκυος. Ανάγκασα το σώμα μου να υποβληθεί σε θεραπείες υποβοηθούμενης αναπαραγωγής. Πάσχισα για να ολοκληρώσω με επιτυχία την εγκυμοσύνη μου. Ήμουν σε απόγνωση με το σώμα μου. Οι φωτογραφίες δεν αποκαλύπτουν ολόκληρη την αλήθεια. Μετά βίας περπατούσα. Μου έγινε πρόωρη πρόκληση για να μπορέσω να γεννήσω τον γιο μου, μιας και κάθε μέρα που έμενε μέσα μου έπρεπε να δώσω μάχη για να καταφέρω να τον κρατήσω. Προτού κάνω παιδιά έτρεχα σε μαραθώνιους για την πλάκα μου… ναι, για πλάκα – απλά ξυπνούσα, έβρισκα κάποια νέα διοργάνωση και έτρεχα… μετά βίας μπορούσα να περπατήσω μέχρι το ταχυδρομικό κουτί και δεν μπορούσα να πάρω αγκαλιά τον 2 ετών γιο μου.\n37 εβδομάδες κύησης και 24 ώρες μετά τον τοκετό\nΆσχετα από το πώς γέννησες το παιδί σου (λέγε το και καρπούζι), ακόμη μπορεί να φαίνεται και να αισθάνεσαι πως κουβαλάς ένα καρπούζι (ή και δύο) μέσα στην κοιλιά σου. Έχει κάποια καρουμπαλάκια και ζουλιέται κι όλας. Υπάρχει μόνο ένας τρόπος με τον οποίο αυτό το πράγμα θα υποχωρήσει… καλωσήρθατε ανυπόφορες συστολές… σχεδόν προτιμάς να ξαναμπείς για τοκετό. Γέννησα με φυσικό τοκετό και αισθάνομαι πως ξερίζωσαν από μέσα μου φορτηγό, όχι καρπούζι. Το καλό είναι πως έχω τόση αδρεναλίνη και ωκυτοκίνη που τίποτα πια στον κόσμο δεν με απασχολεί πέρα από το μωρό μου… 2 μέρες μετά, τα πράγματα ήταν πολύ διαφορετικά.\n2 μέρες μετά τον τοκετό\nΑν έχω κάνει ντους ή αν έχω αλλάξει πυτζάμες δεν μπορώ να το επιβεβαιώσω. Συνήθως φοράω σουτιέν σε μέγεθος Α, αλλά τώρα πια τρέμε Kate Upton. Τα «κορίτσια μου» μάλιστα έχουν ΑΡΠΑΞΕΙ ΦΩΤΙΑ και δεν ξέρω ακόμη πώς να τα χρησιμοποιήσω. Αν δω άλλη μια φορά εκείνο το βίντεο θηλασμού θα ξεριζώσω την τηλεόραση από τον τοίχο μαζί με την πρίζα – δεν βοηθάει. Τα πάντα στάζουν. Και εννοώ ΤΑ ΠΑΝΤΑ. Είμαι ένα χάλι γεμάτο υγρά. Φοράω όχι μία, αλλά δύο σερβιέτες λοχείας, μέσα από μια κιλότα της γιαγιάς και προσπαθώ να συγκρατήσω το αίμα που βγαίνει μετά τον τοκετό. Το αίμα που βγαίνει σε κομμάτια μεγέθους μπάλα του γκολφ. Πρέπει να κρατήσω αυτά τα κομμάτια για να τα εξετάσω, να σιγουρευτώ πως δεν είναι κομμάτι του πλακούντα. Πού πήγε η αξιοπρέπειά μου;\nΌσο για τον ύπνο… Μπορώ να μετρήσω στο ένα χέρι τις ώρες αλλά είμαι τόσο εξουθενωμένη που δεν μπορώ να θυμηθώ. Το σώμα μου αρχίζει να αντιδρά στην τρομερή έλλειψη ορμονών. Έτσι αισθάνονται οι ναρκομανής; Ίσως τελικά τα ναρκωτικά να βοηθούσαν σε αυτή τη φάση… Τα μάτια μου συνεχίζουν να δακρύζουν. Είμαι πιο προετοιμασμένη αυτή τη φορά. Την πρώτη φορά δεν μπορούσα να καταλάβω γιατί δεν μπορούσα να σταματήσω να κλαίω. Το κερασάκι στην τούρτα ήταν που το πολύτιμο μωράκι σου ΔΕΝ ΣΤΑΜΑΤΑ ΝΑ ΟΥΡΛΙΑΖΕΙ (μην σε ξεγελούν οι φωτογραφίες). Θέλεις να έρθεις για επίσκεψη; Έλα και θα κάνουμε πάρτι.\n1 εβδομάδα μετά τον τοκετό\nΠίσω στο σπίτι. Ακόμη με τις πυτζάμες μου. Ακόμη κουβαλώ ένα ζουμερό καρπούζι με καρούμπαλα. Ακόμη φοράω την κιλότα της γιαγιάς και τις γιγάντιες σερβιέτες. Χαίρομαι που είμαι σπίτι αλλά δεν υα έπρεπε να απαγορεύεται διά νόμου να πρέπει να φροντίσεις δύο μικρά πλασματάκια όσο είσαι ακόμη ένα ζόμπι; Και πώς στο καλό τα βγάζεις πέρα με δυο παιδιά; Με το ζόρι τα έβγαζα πέρα με το 1! Πώς θα τα κάνω και τα δύο μπάνιο; Πώς θα τα ταΐζω και τα δύο ταυτόχρονα; Με το στήθος έξω, με το μωρό από τη μία πλευρά, το θήλαστρο από την άλλη και ταΐζοντας με το κουτάλι στο στόμα το νήπιό μου – έτσι ακριβώς… χμμμ πόσο σέξι έγινε το βραδινό μας. Και για κάποιο λόγο τώρα θα έπρεπε ήδη να μπαίνω στα ρούχα που φορούσα πριν την εγκυμοσύνη (μας κάνουν πλάκα, έτσι;)\n2 εβδομάδες μετά τον τοκετό\nΔείχνω λίγη περισσότερη ζωντάνια… μάλλον κατάφερα να κάνω ντους εκείνο το πρωί. Η κοιλιά μου ακόμη πρησμένη, μικραίνει μεν, πρησμένη δε. Ακόμη ματώνω, είναι σαν μια περίοδος που δεν σταματά ποτέ. Έβγαλα τις πυτζάμες, τώρα φοράω τα ρούχα της εγκυμοσύνης μου (είδες που τελικά τα φοράς και μετά;). Το στήθος μου είναι πέτρα. Αχ καημένε σύζυγε. Αν απλά διανοηθείς να πλησιάσεις τούτα δω θα φας μπούφλα.\nΓια να είμαι ειλικρινής αισθάνομαι καλύτερα σε αυτή τη φάση από όσο αισθανόμουν με τον πρώτο γιο μου. Βοηθάει πολύ το ότι δεν έχω να αντιμετωπίσω τη μαστίτιδα αυτή τη φορά. Το άλλο που συμβαίνει είναι πως είμαι πιο επιεικής με τον εαυτό μου, δεν προσπαθώ να περπατήσω μία ώρα ή περισσότερο τη μέρα όπως έκανα την πρώτη φορά. Είπα στους φίλους μου να με επισκεφθούν σε τρεις μήνες (λυπάμαι πολύ, αλλά ξέρω πως με καταλαβαίνετε).\nΣε περίπτωση που αναρωτιέσαι, εκείνο το υπέροχο σημάδι στο κάτω μέρος της κοιλιάς μου είναι από μία επέμβαση που έκανα στην κοιλιά στα 21 μου. Με άνοιξαν 6 φορές μετά από μία αποτυχημένη επέμβαση σκωληκοειδίτιδας. Οι δύο εγκυμοσύνες έκαναν το σημάδι αυτό να αλλάξει και να μεγαλώσει. Μη δίνεις σημασία, έγινε απλά το σημείο αναφοράς των ραγάδων μου. Μάλλον θα πρέπει να ξεχάσω το όνειρό μου να γίνω μοντέλο για μπικίνι.\n10 εβδομάδες μετά τον τοκετό\nΤώρα που ξεφούσκωσε από τις συστολές, η πρησμένη μου κοιλιά είναι λίγο πιο χαλαρή. Ακόμη φοράω τα ρούχα της εγκυμοσύνης και νάρθηκα στο πόδι γιατί έπαθα κάταγμα στον αστράγαλο – το σώμα μου ήταν τόσο ταλαιπωρημένο από τις τελευταίες εβδομάδες που έκανε το πόδι μου απλά να σπάσει σαν κλαράκι όταν γλίστρησα από το πεζοδρόμιο προσπαθώντας να ηρεμήσω το μωρό που έκλαιγε. Πώς πέρασαν οι 8 τελευταίες εβδομάδες; Σαν αστραπή… ταΐζοντας τα μωρά, κοιμισμένη, αντλώντας γάλα, προσπαθώντας να φέρω βόλτα δύο παιδιά και να δουλέψω μέσα σ’ όλα αυτά. Είμαι εξουθενωμένη, πονούν όλα τα κόκαλά μου, τόσο πολύ. Είμαι τυχερή που ξέρω τι πρέπει να τρώω για να θρέψω το σώμα μου, αλλά είμαι άνθρωπος και γω. Τρώω τις σοκολάτες μου, πίνω τον καφέ μου (πολύ καφέ), και καμιά φορά για βραδινό τρώω φασόλια από κονσέρβα σε φρυγανισμένο ψωμί. Δεν έχω χρόνο ούτε για ντους, εξού και η κονσέρβα.\nΚάποιες φορές αναρωτιέμαι γιατί το ήθελα όλο αυτό τόσο πολύ, αλλά κατά κύριο λόγο, είμαι τρελά ερωτευμένη με την όλη φάση.\n14 εβδομάδες μετά τον τοκετό\nΕπισήμως βγήκαμε από τη φάση «νεογέννητο». Αισθάνομαι λιγότερο σαν ζόμπι και περισσότερο σαν άνθρωπος. Έχω πάνω μου τα σημάδια της μητρότητας. Μια κοιλιά που φαινομενικά είναι επίπεδη αλλά έχει ραγάδες, έχει επιπλέον δέρμα, έχει εκείνο το βαθουλωμένο σημάδι και κοιλιακούς που ακόμη δεν έχουν γιατρευτεί. Αυτό το μυστικό ξέρουμε να το κρατάμε καλά κρυμμένο εμείς οι μαμάδες. Μόλις ήρθε η πρώτη μου περίοδος. Ο κύκλος μου είναι άστατος αλλά το θεωρώ καλό σημάδι για το σώμα μου. Μπορώ πλέον να κάνω ελαφριές εργασίες, να βοηθήσω να επανέλθει το σώμα μου. Μπορεί να μην ξανατρέξω μαραθώνιο, δεν νομίζω πως θα το άντεχε αυτό η κύστη μου, αλλά τρέχω τον μαραθώνιο που τρέχουν οι γονείς νυχθημερόν και οι γιοι μου το αξίζουν – θεέ μου, το αξίζουν!\nΜπορεί να είσαι ταλαιπωρημένη, εξουθενωμένη, πιασμένη, να έχεις καμπύλες, σημάδια και πιασίματα.\nΜπορεί να μην μοιάζεις σαν μοντέλο της Victoria Secret, αλλά επικεντρώσου στο πώς αισθάνεσαι. Να φέρεσαι καλά στον εαυτό σου και στο σώμα σου και θα φαίνεσαι όπως ακριβώς πρέπει να φαίνεσαι για να αισθάνεσαι εσύ καλά. Μπορεί να πάρει χρόνο. Μου πήρε πολύ περισσότερο να αισθανθώ καλά μετά την εγκυμοσύνη του πρώτου μου γιου. Δεν χρειάζεται να συγκρίνεσαι με καμία. Κανείς δεν βρίσκεται στη δική σου θέση, δεν περνάει τα όσα περνάς εσύ. Θα σε κατακρίνουν. Με κατακρίνουν καθημερινά και θα υπάρξουν και κάποιοι που θα με κατακρίνουν και γι’ αυτό εδώ. Χρειάζεται να έχεις θάρρος, χρειάζεται να είσαι δυνατή για να κάνεις αυτό που είναι σωστό για σένα και την οικογένειά σου, και ως μητέρα, έχεις κι από τα δύο. Καλλιέργησε τον εαυτό σου, αγάπησε αυτό που κρύβεις μέσα σου και μην ξεχνάς:\nεγκυμοσύνη όμορφη μαμά σώμα τοκετός\nAthina Ιούλιος 29, 13:31\nΑυτη η τρυπα στους κοιλιακους πανω απο τον ομφαλιο λωρο φευγει ποτε?τρομαξα οταν το πρωτοειδα


Ο Παπαδάκης τα είπε όλα, αλλά ο Κωστόπουλος… δεν άκουγε! - Newsit.gr\nNewsit / Media / Ο Παπαδάκης τα είπε όλα, αλλά ο Κωστόπουλος… δεν άκουγε!\nΟ Παπαδάκης τα είπε όλα, αλλά ο Κωστόπουλος… δεν άκουγε!\nΔημοσιεύθηκε: 17.01.2013 | 10:41\nΑρκετές φορές έχω αναφέρει σε κείμενά μου στο Newsit, την εκπομπή που παρουσιάζει ο Πέτρος Κωστόπουλος στον ΑΝΤ1.\nΔεν σας κρύβω μάλιστα ότι κάποιοι φίλοι, συνάδερφοι και μη, με έχουν ρωτήσει γιατί… προμοτάρω την εκπομπή. Αυτό που τους λέω είναι ότι «αναφέρομαι στη συγκεκριμένη εκπομπή, γιατί είναι μία ελληνική παραγωγή, από τις ελάχιστες που υπάρχουν –δυστυχώς- πια και θεωρώ ότι οφείλουμε να τις προβάλλουμε για να τις παρακολουθούν οι τηλεθεατές»\nΕπίσης, τους διευκρινίζω ότι δεν έχω… κολλήματα με τον οικοδεσπότη Πέτρο Κωστόπουλο, όπως φαίνεται να έχουν ορισμένοι και να πρέπει να τον… κόψω. Παρουσιάζω τους καλεσμένους του, που τις περισσότερες φορές είναι ενδιαφέροντες και θεωρώ ότι οι τηλεθεατές θα περάσουν ωραία το βράδυ, παρακολουθώντας το «Βράδυ» του. Είναι μία χαλαρή εκπομπή, που δεν σε κάνει ούτε να προβληματιστείς, ούτε να… τσιτωθείς, λίγο πριν πας στο κρεβάτι σου.\nΧαλαράαααααα! Δεν περιμένω από το «Βράδυ» ούτε κοινωνικο-πολιτικές αναλύσεις, ούτε αποκαλύψεις για τη λίστα Λαγκάρντ, ούτε καν… καλλιτεχνικές αποκαλύψεις. Ένα late night talk show είναι, όπως δεκάδες που γίνονται σε όλο τον κόσμο με σκοπό να περάσει καλά ο τηλεθεατής. Και τα late night talk shows φέρουν τη σφραγίδα των παρουσιαστών τους, που είτε σου αρέσουν και τα παρακολουθείς, είτε… αλλάζεις κανάλι.\nΟ Πέτρος Κωστόπουλος έχει το δικό του ύφος, λίγο… σνομπ, αλλά και με μία δόση «έλα να τα πούμε ωμά». Αυτά λοιπόν, σκεφτόμουν αμέσως μετά το τέλος της χθεσινής εκπομπής, που καλεσμένοι του ήταν η Βάσω Λασκαράκη και ο Γιώργος Παπαδάκης. Όσον αφορά τη συζήτησή του με την ηθοποιό, ο παρουσιαστής κινήθηκε στα γνωστά «χαλαρά» μονοπάτια, με ερωτήσεις… που περιμέναμε. Χαλαρή η καλεσμένη, χαλαρός ο παρουσιαστής, χαλαρή κουβέντα…!\nΌσον αφορά όμως, τη συζήτησή του με το Γιώργο Παπαδάκη… ε, εκεί… εκνευρίστηκα! Πάει η «χαλαρότητα»! Γιατί; Πολύ απλά, γιατί όταν έχεις το Γιώργο Παπαδάκη απέναντί σου, σε μία από τις σπάνιες τηλεοπτικές εμφανίσεις του ως καλεσμένος και εμφανώς διατεθειμένος να μιλήσει για όλα και εσύ τον ρωτάς πώς του φάνηκε που ο Τζορτζ Κλούνεϊ «σιδερώνει» τα γεννητικά του όργανα, ε… είσαι αλλού «βραδιασμένος»!\nΑν και καθ’ όλη τη διάρκεια της συνέντευξης ο Παπαδάκης ήταν εμφανώς αποφασισμένος να μιλήσει για όλα, να κάνει πλάκα, να κάνει χιούμορ, να… να… να… ο Πέτρος Κωστόπουλος δεν τον άκουγε, αλλά ήταν χωμένος στις καρτέλες του, στα όσα του είχαν σημειώσει οι συνεργάτες του, αφήνοντας τις πάσες που του έδινε ο Παπαδάκης να πέφτουν στο κενό! Όχι…! Δεν περίμενα να μάθω «ανατριχιαστικές λεπτομέρειες» από τη ζωή του Γιώργου Παπαδάκη. Περίμενα όμως, να δω ένα ωραίο… ματς «ατακών», μεταξύ τους! Ενώ όμως, ο ένας έριχνε τρίποντα, ο άλλος ήταν στα αποδυτήρια… με τον Κλούνεϊ.\nΣυμπέρασμα; Καμία προσωπική σφραγίδα του οικοδεσπότη που, ιδιαίτερα χθες, ήταν σαν να είχε αλλού το μυαλό του και να πήγε στην εκπομπή απροετοίμαστος με στιλ «έλα, πάμε να τη βγάλουμε την εκπομπούλα»! Ναι, εκπομπούλα ήταν… και πέρασε. Χαλαρά αλλά και αδιάφορα. Και το «αδιάφορο», τις περισσότερες φορές παντού, μας κάνει να… αδιαφορούμε κι εμείς και να του γυρίζουμε… το κανάλι! Κι όταν αυτό συμβεί, κάποια… τούρκικη σειρά παίρνει τη θέση των «αδιάφορων» που όμως, έχουν κι αυτοί ευθύνες γιατί με τη στάση τους, τους άνοιξαν το δρόμο…!


Ρεκόρ για το Netflix - Σε 117,6 εκατομμύρια ανήλθαν οι συνδρομητές\nΠρώτη καταχώρηση: Τρίτη, 23 Ιανουαρίου 2018, 08:31\nΜε ταχύ ρυθμό αυξάνονται οι συνδρομητές του Netflix σε όλο τον κόσμο (και στην Ελλάδα), φθάνοντας τα 117,6 εκατομμύρια στην αρχή του 2018.\nΗ εξέλιξη αυτή, που ξεπέρασε τις προσδοκίες των επενδυτών, ώθησε για πρώτη φορά τη χρηματιστηριακή αξία του Netflix στη Wall Street πάνω από τα 100 δισεκατομμύρια δολάρια.\nΤο Netflix έχει πλέον εισχωρήσει σε περισσότερα από τα μισά αμερικανικά νοικοκυριά με ευρυζωνική σύνδεση και «χτίζει» ολοένα μεγαλύτερη πελατειακή βάση σε 190 χώρες, επενδύοντας δισεκατομμύρια δολάρια στην παραγωγή νέων ταινιών και σειρών.\nΣτο τρίμηνο Οκτωβρίου-Δεκεμβρίου 2017 το Netflix κέρδισε σχεδόν δύο εκατομμύρια νέους συνδρομητές στις ΗΠΑ και άλλα 6,4 εκατ. στον υπόλοιπο κόσμο.\n«Το Netflix ρίχνει όλο και περισσότερα χρήματα για τη δημιουργία περιεχομένου και αυτό μεταφράζεται άμεσα σε περισσότερους συνδρομητές. Βλέπει μια τεράστια ευκαιρία και κινείται όσο γρήγορα μπορεί, για να την εκμεταλλευθεί» δήλωσε ο αναλυτής Ρίτσαρντ Γκρίνφιλντ της BTIG, σύμφωνα με το πρακτορείο Reuters.\nH εταιρεία προτίμησε να χρεωθεί ζημιά 39 εκατ. δολαρίων, όταν σταμάτησε τη συνεργασία της με τον ηθοποιό Κέβιν Σπέισι, μετά το σκάνδαλο που ξέσπασε σε βάρος του. Το Netflix σταμάτησε προσωρινά την παραγωγή της σειράς «House of Cards» για να «διαγράψει» τον ρόλο του Σπέισι, ενώ αποφάσισε επίσης να μην κυκλοφορήσει την έτοιμη ταινία «Γκορ», όπου πρωταγωνιστούσε ο τελευταίος ως Γκορ Βιντάλ.\nΗ άνοδος του Netflix υπήρξε εντυπωσιακή, καθώς από μία εταιρεία που διακινούσε βιντεοκασέτες DVD μέσω ταχυδρομείου εξελίχθηκε σε κολοσσό παραγωγής ταινιών και σειρών, που διανέμονται online σε συνδρομητές. Το 2018 σχεδιάζει να επενδύσει έως οκτώ δισεκατομμύρια δολάρια σε παραγωγές, έχοντας να αντιμετωπίσει ανταγωνιστές όπως η Walt Disney και η Hulu της Amazon.\nΠέρυσι τον Οκτώβριο το Netflix αύξησε τις τιμές στις περισσότερες συνδρομές του για να μπορέσει να χρηματοδοτήσει τις μεγάλες επενδύσεις του. Τα έσοδά του το τελευταίο τρίμηνο του 2017 έφθασαν τα 3,3 δισεκατομμύρια δολάρια. Οι επενδυτές δείχνουν εμπιστοσύνη ότι η εταιρεία θα μεγαλώσει κι άλλο, γι' αυτό η μετοχή της κινείται ανοδικά.\nΤελευταία ενημέρωση: Τρίτη, 23 Ιανουαρίου 2018, 10:48


Το μήνυμα της Ελληνικής Επανάστασης απέχει από το φολκλόρ θέαμα - Greeks Channel\nΕΠΕΤΕΙΟΣ ΓΙΑ ΟΛΟΥΣ, ΕΟΡΤΑΣΜΟΣ ΓΙΑ ΤΟΥΣ ΕΚΛΕΚΤΟΥΣ\nΚαι τι δεν διαβάσαμε… Μεγαλοπρεπής αλλά λιτή η παρέλαση. Συγκλονιστική η παρουσίαση. Εντυπωσιακές οι εμφανίσεις στο Προεδρικό. Χρυσοποίκιλτο το πιρπιρί Ιωαννίνων. Διεθνούς φήμης η σοπράνο. Υψηλού γαστρονομικού επιπέδου ο κιμάς γαρίδας. Εορταστικός ο στολισμός με τις διακόσιες σημαίες στις εξέδρες. Συγκινήθηκε ο Κάρολος. Παρά τη σημαντική προσπάθεια ορισμένων, δυστυχώς η πραγματικότητα είναι άλλη, όπως άλλο είναι και το μήνυμα της Ελληνικής Επανάστασης, και απέχει πολύ από το φολκλόρ –και κατά κάποιους κιτς– θέαμα.\nΗ Πρόεδρος της Δημοκρατίας μίλησε για την ιστορική μας παράδοση. Οι ξένοι ηγέτες (Μπάιντεν, Πούτιν, Μακρόν) εξήραν τις διαχρονικά στενές διμερείς σχέσεις και δεσμεύθηκαν για την περαιτέρω ενίσχυσή τους. Ο Μακρόν μίλησε και ελληνικά, όπως συνηθίζει τελευταία. Ο πρωθυπουργός είπε ότι «μονιασμένοι οι Έλληνες νίκησαν». Ο αρχηγός της αξιωματικής αντιπολίτευσης αντέτεινε πως «η Ιστορία μάς έχει διδάξει ότι οι μεγάλες νίκες είναι υπόθεση των απλών ανθρώπων, αυτών που με αυτοθυσία και αυταπάρνηση υπηρετούν έναν σκοπό ανώτερο και από την ίδια τους τη ζωή». Όλοι οι πολιτικοί αρχηγοί μίλησαν για την πρόκληση της πανδημίας που –η αλήθεια να λέγεται– για τον απλό κόσμο, επισκίασε τα 200 χρόνια της Ελληνικής Επανάστασης, και όχι άδικα.\nΣτη δυστοπία στην οποία πλέον ζούμε, οι εορτασμοί αφορούσαν τους πολύ λίγους. Εκείνους που, συνοδευόμενοι από την προσωπική τους ασφάλεια, παραβρέθηκαν το απόγευμα της Τετάρτης στα θυρανοίξια της Εθνικής Πινακοθήκης και μετέπειτα παρέστησαν στο gourmet δείπνο στο Προεδρικό Μέγαρο. Οι εορτασμοί αφορούσαν αυτούς τους πολύ λίγους. Εκείνους που από τα τεθωρακισμένα αυτοκίνητά τους δεν άκουγαν λίγα μέτρα πιο πέρα τις σειρήνες των ασθενοφόρων του Ευαγγελισμού. Εκεί που οι σύγχρονοι ήρωες, γιατροί και νοσηλευτές, είναι στα χαρακώματα και αγωνίζονται για το σημερινό «Ζωή ή Θάνατος».\nΗ αλήθεια είναι πως λόγω πανδημίας κανένας αρχηγός κράτους δεν επισκέφθηκε τη χώρα μας. Ο Πούτιν αρνήθηκε και ο Μακρόν ακύρωσε. Ο πιο επίσημος ήταν ο πρίγκιπας Κάρολος. Σε αντάλλαγμα για την παρουσία του αυτή, ο δήμος Αθηναίων –διά στόματος του δημάρχου του– έγινε «η πρώτη δημοτική αρχή» που υπέγραψε το προσωπικό project του πρίγκιπα. Ο λόγος για την «Terra Carta, μια σημαντική πρωτοβουλία της Αυτού Βασιλικής Υψηλότητος, που θέτει το καίριο ζήτημα της αναγνώρισης των θεμελιωδών δικαιωμάτων της φύσης, σε έναν αγώνα δρόμου για τη διατήρηση του θαύματος της βιοποικιλότητας».\nΗ αλήθεια είναι πως προκαλεί ερωτήματα το γιατί δεν προσκλήθηκαν οι Βαλκάνιοι γείτονές μας. Οι αρχηγοί γειτονικών χωρών που τις επηρεάζουμε και μας επηρεάζουν. Ειδικά αν θέλουμε να θεωρούμαστε ηγέτιδα δύναμη στην περιοχή των Βαλκανίων. Δεν περίσσευε άραγε μια θέση στη γιορτή για τον πρόεδρο της Αϊτής, αυτό το μικρό νησί της Καραϊβικής που ήταν το πρώτο που αναγνώρισε διπλωματικά την Ελληνική Επανάσταση; Οι Αϊτινοί, μαύροι σκλάβοι που το 1791 και οι ίδιοι είχαν επαναστατήσει και οικοδόμησαν ανεξάρτητο από τη γαλλική αποικιοκρατία κράτος.\nΗ αλήθεια είναι πως τα 200 χρόνια από την Επανάσταση βρήκαν τη χώρα να στενάζει στις ΜΕΘ και τους Έλληνες κλεισμένους στα διαμερίσματα. Η επέτειος βρήκε τη χώρα και τους πολίτες της να ανησυχούν αν θα τη βγάλουν καθαρή. Κι εάν τη βγάλουν καθαρή, θα ανησυχούν για το πώς θα τη βγάλουν καθαρή.\nΜακάρι να μπορούσαμε να αναστοχαστούμε επί της ουσίας για τα 200 αυτά χρόνια. Για την Ιστορία μας, όχι όπως μας την έμαθαν τα σχολικά βιβλία και το κυρίαρχο εθνικό αφήγημα, αλλά όπως συνέβη. Γιατί οι επαναστάσεις δεν συμβαίνουν εν κενώ. Μακάρι να μπορούσαμε να σκύψουμε πάνω από τα τρία Συντάγματα του Αγώνα, κείμενα προωθητικά που διαμόρφωσαν τη μετέπειτα πολιτική απελευθέρωση του λαού μας. Μακάρι να μπορούσαμε να συζητήσουμε πέρα από τα φολκλόρ τσιτάτα περί ενότητας και ομόνοιας, τι κινητοποίησε τον κόσμο να στρατευθεί πίσω από το λάβαρο της Επανάστασης.\nΊσως το καταφέρουν οι επόμενες γενιές… Ίσως το 2121 να είναι διαφορετικό… Είθε!


Αεροπορικά από Οχρίδα για Στοκχόλμη από 173 € | Skyscanner\nΑεροπορικά από Οχρίδα για Στοκχόλμη\nΣτοιχεία πτήσης Οχρίδα για Στοκχόλμη\nΠοια είναι η καλύτερη τιμή για μετ' επιστροφής πτήση από Οχρίδα προς Στοκχόλμη;\nΗ καλύτερη τιμή που βρήκαμε στην Skyscanner για αεροπορικό εισιτήριο από Οχρίδα προς Στοκχόλμη είναι 173 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Οχρίδα προς Στοκχόλμη;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Οχρίδα προς Στοκχόλμη.


Ρουμανία - Ελλάδα 0-0 | SDNA\nΤελευταία ανανέωση: 8 Σεπτεμβρίου 2015, 00:00\nΗ Εθνική επιστράτευσε την... Εθνική που ξέραμε, πάλεψε με νύχια και με δόντια στο Βουκουρέστι, δεν έβγαλε φάσεις, αλλά και δεν δέχτηκε από τη Ρουμανία με αποτέλεσμα το 0-0.\nΜε 4-2-3-1 και τρεις αλλαγές συγκριτικά με το παιχνίδι απέναντι στη Φινλανδία παρέταξε ο Κώστας Τσάνας την Ελλάδα. Ο Καρνέζης παρέμεινε κάτω από τα δοκάρια, στο δεξί άκρο της άμυνας έπαιξε ο Κίτσιου (αντί του Βύντρα), στο αριστερό ο Χολέμπας και το δίδυμο των στόπερ ήταν οι Παπασταθόπουλος, Μανωλάς (ο οποίος πήρε τη θέση του Κυριάκου Παπαδόπουλου). Τζιόλης και Σάμαρης ήταν τα αμυντικά χαφ. Ο Φετζατζίδης ξεκίνησε στη βασική ενδεκάδα αντί του Καρέλη και έπαιξε στο δεξί άκρο της επίθεσης με τον Αραβίδη στο αριστερό και τον Φορτούνη πίσω από τον Μήτρογλου, ο οποίος ήταν ο μοναδικός προωθημένος της εθνικής ομάδας. Με 4-2-3-1 «κατέβηκε» στον αγωνιστικό χώρο και η Ρουμανία.\nΉταν δεδομένο πως η Ρουμανία θα μπει με... γκάζια στον αγωνιστικό χώρο. Έπαιζε στην έδρα της, είχε περίπου 50.000 οπαδούς στο πλευρό της και απέναντί της μία ομάδα που διανύει πολύ άσχημη περίοδο. Και όντως οι γηπεδούχοι πίεζαν ψηλά, πήγαιναν πρώτοι σε κάθε φάση και δεν επέτρεπαν στους διεθνείς μας να κρατήσουν και να κυκλοφορήσουν την μπάλα. Το έντονο πρέσινγκ των Ρουμάνων συνδυάστηκε (και) με «εύκολα» λάθη των Ελλήνων παικτών. Και ήταν τα δικά μας λάθη που οδήγησαν στις δύο μεγαλύτερες ευκαιρίες των γηπεδούχων στο πρώτο 20λεπτο. Στο 6' ο Τζιόλης έκανε το λάθος, οι αντίπαλοί μας βγήκαν στην αντεπίθεση, αλλά την τελευταία στιγμή ο Χολέμπας έκοψε σωτήρια τον Μπουντέσκου. Στο 17' ήταν η σειρά του Σάμαρη να υποπέσει σε τραγικό λάθος. Ο μέσος της Μπενφίκα «πούλησε» την μπάλα, ο Κεσέρου τροφοδότησε τον Μπουντέσκου που έκανε το σουτ, όμως, ο Καρνέζης έδιωξε με τα πόδια την μπάλα.\nΗ Ελλάδα ξεπέρασε «αναίμακτα» το εκρηκτικό ξεκίνημα των Ρουμάνων και σταδιακά ισορρόπησε το ματς, κυρίως χάρη στον Σάμαρη, ο οποίος ανέβασε την απόδοσή του. Επιθετικά, όμως, ήταν... άφαντη! Δημιουργία μηδέν! Η χρησιμοποίηση του Φετφατζίδη δεν «βγήκε» στον Τσάνα με τον 24χρονο άσο της Αλ Αχλί να δείχνει πως βρίσκεται σε πολύ κακή κατάσταση. Ούτε ο Αραβίδης κατάφερε να βοηθήσει, αλλά ούτε και ο Φορτούνης με την μπάλα να μην φτάνει καν στον Μήτρογλου. Ο τερματοφύλακας της Ρουμανίας ήταν επί της ουσίας... θεατής σε όλο το πρώτο ημίχρονο, αφού δεν χρειάστηκε ούτε μία φορά να επέμβει!\nΟι Ρουμάνοι, αντίθετα, έφταναν σχετικά εύκολα έξω από την περιοχή της Ελλάδας, αλλά δεν είχαν άλλη μεγάλη ευκαιρία. Στο 37' το σουτ του Τόρζε σταμάτησε στον Μανωλά, η κεφαλιά του Μπουντέσκου στο 40' σταμάτησε ξανά πάνω στον αμυντικό της Ρόμα και το σουτ του Κεσέρου ένα λεπτό αργότερα δεν βρήκε στόχο. Το τελευταίο σφύριγμα του πρώτου ημιχρόνου βρήκε τις δύο ομάδες δίχως σκορ, αλλά με τη Ρουμανία ξεκάθαρα ανώτερη.\nΤο δεύτερο ημίχρονο ξεκίνησε με αλλαγή για την Ελλάδα. Ο Τσάνας απέσυρε τον Φετφατζίδη, πέρασε στο ματς τον Βύντρα και ο Κίτσιου «μετατέθηκε» στο δεξί άκρο της επίθεσης, αλλά γρήγορα ο ομοσπονδιακός τεχνικός έμελλε να προχωρήσει και σε δεύτερη αλλαγή. Στο 53' ο Φορτούνης τραυματίστηκε, δεν μπορούσε να συνεχίσει και στη θέση του πέρασε ο Κονέ, ο οποίος ήταν και ο εκφραστής της πρώτης «τελικής» της εθνικής ομάδας! Το σουτ που έκανε έξω από την περιοχή ήταν καλό, αλλά πέρασε λίγο έξω από το οριζόντιο δοκάρι του Ταταρουσάνου.\nΜε τον Κονέ στον αγωνιστικό χώρο η Ελλάδα έδειξε βελτιωμένο πρόσωπο. Κυκλοφόρησε καλύτερα την μπάλα, απέκτησε «πνοή», έγινε λίγο πιο επιθετική. Η «απάντηση» του Ιορντανέσκου στον Τσάνα ήταν η χρησιμοποίηση του Σαν Μαρτεάν, ο οποίος πέρασε στη θέση του Μπουντέσκου. Με τον 35χρονο πρώην ποδοσφαιριστή του Παναθηναϊκού και νυν της Αλ Ιτιχάντ, η Ρουμανία κέρδισε ξανά... μέτρα στο γήπεδο και προσπάθησε να πιέσει την Ελλάδα. Στο 74', μάλιστα, οι γηπεδούχοι έχασαν μία καλή ευκαιρία με τον Τόρζε να κάνει το σουτ από την περιοχή και τον Καρνένη να διώχνει σε κόρνερ. Στο 80' ο Ιορντανέσκου πέρασε στο ματς (και) τον Αντόνε παίζοντας... φουλ επίθεση. Η εθνική, όμως, κρατούσε σχετικά άνετα. Με περίσσιο πάθος η Ελλάδα έφτασε ως το τελευταίο σφύριγμα δίχως να απειληθεί ιδιαίτερα και έβαλε τέλος στο σερί των αρνητικών αποτελεσμάτων. Το τελικό 0-0 έδειξε πως η Ελλάδα μπορεί να «χτίσει» από την άμυνα και να πορευθεί στη συνέχεια με την... παραδοσιακή συνταγή του παρελθόντος...\nΡουμανία (Άνχελ Ιορντανέσκου): Ταταρουσάνου, Παπ, Ρατς, Κίρικες, Γκριγκόρε, Χόμπαν (80' Αντόνε), Πιντίλι, Μαξίμ (64' Πόπα), Τόρζε, Κεσέσου, Μπουντέσκου (64' Σαν Μαρτεάν).\nΕλλάδα (Κώστας Τσάνας): Καρνέζης, Κίτσιου, Χολέμπας, Παπασταθόπουλος, Μανωλάς, Τζιόλης, Σάμαρης, Φορτούνης (54' Κονέ), Αραβίδης, Φετφατζίδης (46' Βύντρα), Μήτρογλου (87' Καρέλης)\nΔΗΜΟΨΗΦΙΣΜΑ: Μπορεί η Ελλάδα να «χτίσει» σε αυτό το αποτέλεσμα;\nΗ Ελλάδα δεν «θάμπωσε» με την εμφάνισή της. Δεν «έβγαλε» φάσεις, αλλά δεν δέχθηκε κιόλας. Η ουσία, βέβαια, είναι ότι έβαλε τέλος στο σερί των συνεχόμενων αρνητικών αποτελεσμάτων. Οι διεθνείς έπαιξαν με πάθος, επιστράτευσαν «τσαμπουκά» και αν μη τι άλλο το ματς με τη Ρουμανία έδειξε πως η Ελλάδα με όπλα την άμυνα μπορεί να επιστρέψει σταδιακά στο επίπεδο που την «γνωρίσαμε».\nΟ Γιάννης Φετφατζίδης πήρε φανέλα βασικού από τον Κώστα Τσάνα, αλλά δεν κατάφερε να βοηθήσει την εθνική ομάδα. Και δεν είναι τυχαίο πως αντικαταστάθηκε με την έναρξη του δεύτερου μέρους. Ο 24χρονος χρησιμοποιήθηκε στο δεξί άκρο της επίθεσης και έδειχνε πως βρίσκεται σε κακή κατάσταση. Δεν κατάφερε να ολοκληρώσει κάποια φάση και δεν πρόσφερε τίποτα στο δημιουργικό κομμάτι.\nΟ Αλεξέι Κουμπλάκοφ πέρασε... απαρατήρητος. Τον Λευκορώσο διαιτητή, βέβαια, βοήθησε το ματς, αφού δεν υπήρχε καμία «δύσκολη» φάση.\nΗ Ελλάδα δεν ήταν «ευχάριστη» στο μάτι, αλλά ήταν ουσιαστική. Φρόντισε να κρατήσει το μηδέν στα μετόπισθεν και ήλπιζε πως θα της παρουσιαστεί μία φάση για να «κλέψει» τη νίκη. Δεν ήταν καθόλου απειλητική, αλλά η ουσία είναι πως κατάφερε να φύγει «όρθια» από το Βουκουρέστι και να δείξει ότι... αναπνέει ακόμα.\nΟ Ορέστης Καρνέζης φώναξε «παρών» σε κάθε φάση που χρειάστηκε να επέμβει. Στο πρώτο ημίχρονο σταμάτησε εντυπωσιακά τον Μπουντέσκου και στο δεύτερο μέρος είπε «όχι» στον Τόρζε. Ο 30χρονος έβγαζε ασφάλεια κάτω από τα δοκάρια και κατάφερε να κρατήσει αλώβητη την εστία του.


Βιβλίο: Λαϊκά μουσικά όργανα του κόσμου απο: Ακρίτας - bibliopolio.gr - Παλαιοβιβλιοπωλειο\nTuesday 21 August, 2018 τηλ: 210 70.15.292\n72604 Ψήφοι 113 Σχόλια\nΕικονογράφος: Βερβερίδης, Νίκος\nΥπεύθυνος Σειράς: Ντεκάστρο, Μαρίζα\nΈνα βιβλίο για σας παιδιά που ίσως θα θέλατε να μάθετε για τα Λαϊκά Ελληνικά Μουσικά Όργανα. Σας μιλάνε οι λαλίτσες από τα ιδιόφωνα. Τα τύμπανα από τα μεμβρανόφωνα. Οι φλογέρες, τα κλαρίνα και τα σουραύλια από τα αερόφωνα. Τα βιολιά, οι λύρες και τα λαγούτα από τα χορδόφωνα. Σας μιλάνε όμως σ αυτή τη μουσική κουβέντα και άλλα λαϊκά όργανα από πολλές χώρες του κόσμου και χαίρονται που θα τα γνωρίσετε. [...]\nΜουσικά όργανα - Βιβλία για παιδιά Μουσικά όργανα - Βιβλία για παιδιά\n- Κυνηγού - Φλάμπουρα, Μαρία\nΑγαπάω, μαθαίνω, χορεύω ελληνικούς χορούς


"Ανθρώπινες συνοικίες" - Ρωμαίικο Βήμα\nΉταν κάπου βόρεια και βορειοδυτικά στην πλαγιά της Ακροπόλεως. Οι ανασκαφές της αμερικανικής Σχολής των Κλασσικών Σπουδών είχαν ως αποτέλεσμα την πλήρη κατεδάφιση της συνοικίας «Βρυσάκι», μιας ιστορικής και αρχοντικής συνοικίας στο κέντρο των Αθηνών.\nΠαρά ταύτα, αν και σήμερα το «Βρυσάκι» εξαφανίστηκε απο προσώπου γης, οι δε αντιμαχόμενες παρατάξεις, ακόμη και σήμερα, μαίνονται ανεξέλεγχτες χωρίς πυξίδα και σκοπό, χωρίς ανθρώπινα σταθμά, χωρίς ενδοιασμούς και ηθικές αναστολές ανάμεσα στους ανθρώπους.\nΚαι ο «πετροπόλεμος», εκείνο το αγαπημένο έθιμο των νέων, και όχι μόνο, στο κέντρο των Αθηνών, εκείνο το έθιμο που διαφήμιζαν ακόμη και μέσω του έντυπου τύπου της εποχής και κανόνιζαν «ραντεβού» οι αντιμαχόμενες γειτονιές, εκείνο το έθιμο – τι και αν εξέπνευσε στις πρώτες δεκαετίες του 20ου αι.! – σήμερα, με άλλο τρόπο και σχηματισμό, συνεχίζεται! Ακόμη και σήμερα! Χτυπούν οι άνθρωποι, διχάζονται, σπάζουν τα κεφάλια τους ακόμη και σήμερα, μα γνώση δεν έλαβαν!\nΚάναμε το πάλαι ποτέ «Αφροδίσιον», περιοχή κοντά στην είσοδο του λιμανιού του Πειραιά, όπου στην εποχή του Περικλή υπηρετούσαν οι πόρνες, κάναμε λέγω το «Αφροδίσιον» πρωτεύουσα του τόπου μας. Ηθική, πολιτιστική, πνευματική, ανθρωπιστική, ιδεολογική έκπτωση και κατάπτωση των αρχών και αρετών μας! Ο Μέγας Αντώνιος, ο μεγάλος αββάς και καθηγητής της Ερήμου, δίδασκε ότι «άνθρωπος λέγεται, ή ο λογικός, ή ο διορθωθήναι ανεχόμενος. Ο γαρ αδιόρθωτος απάνθρωπος καλείται». Ακόμη και σήμερα – τι κρίμα! – και ο πετροπόλεμος συνεχίζεται…!\nΘυμάστε από την αρχαία ελληνική μας Ιστορία, γύρω στα 430 π.Χ., που ενέσκηψε χολέρα στην πόλη των Αθηνών; Λέγεται ότι την περίοδο εκείνη, οι μέχρι πρότινος «τίμιες» γυναίκες επιδόθηκαν και αναλώθηκαν σε κάθε είδους ατιμία! Τι και αν «τίμιες» στα μάτια των αρχόντων της εποχής! Ο θάνατος πλησίαζε!\nΌσοι λοιπόν «τίμιοι» και όσοι άτιμοι μείναμε μέχρι και σήμερα, όσοι άνθρωποι λογιζόμαστε και ως άνθρωποι πορευόμαστε, έστω και σήμερα, ας αναλογιστούμε εκείνον τον προσωκρατικό πατέρα και σοφό Μιλήσιο, τον περισπούδαστο Θαλή, που μεταξύ πολλών πρωτοποριακών ανακαλύψεων για την εποχή του, τόλμησε και υποστήριζε δια βίου το αδιάσειστο στο χρόνο «ο συ μισείς, ετέρω μη ποιήσης».


Οροι Και Προϋποθέσεις - MyTraveler.gr\nΤο MyTraveler.gr είναι ένας ιστότοπος που προσπαθεί με τη βοήθειά σας να ανακαλύψει και να μοιραστεί με όλους εσάς τις ομορφιές της Ελλάδας. Η Ελλάδα είναι μια ξεχωριστή χώρα με πολύχρονη ιστορία, με μεγάλο αριθμό αρχαιολογικών μνημείων, με πολλά αξιοθέατα της φύσης, άπειρες παραλίες για κάθε γούστο και τα περισσότερα από αυτά δεν τα γνωρίζουνε όλοι.\nΤο MyTraveler.gr με τη βοήθειά σας προσπαθεί να συγκεντρώσει όλα όσα γνωρίζει ο καθένας σε έναν ιστότοπο, για να μπορέσει ο καθένας να τα δει και να τα επισκεφτεί. Εδώ έχετε τη δυνατότητα να καταχωρείτε τα μέρη τα οποία γνωρίζετε, να προσθέτετε τις φωτογραφίες και βίντεο για αυτά, να αφήνετε τις κριτικές και να τα βαθμολογείτε και να σχεδιάζετε τα ταξίδια σας. Σε όλα αυτά όμως πρέπει να τηρούνται όροι και προϋποθέσεις ώστε να διατηρηθεί ένα υψηλό επίπεδο και να παρέχονται ποιοτικές υπηρεσίες σε όλους εσάς.\nΧρησιμοποιώντας αυτή την ιστοσελίδα εγγυάστε ότι όλες οι πληροφορίες που παρέχονται από εσάς στην παρούσα ιστοσελίδα είναι αληθείς, ακριβείς, πρόσφατες και πλήρεις, ότι θα διασφαλίζετε τις πληροφορίες του λογαριασμού σας και θα εποπτεύετε και θα είστε απολύτως υπεύθυνοι για οιαδήποτε χρήση του λογαριασμού σας από οποιονδήποτε άλλον εκτός από εσάς, ότι είστε 13 ετών και άνω ώστε να εγγραφείτε και να αποκτήσετε έναν λογαριασμό, και ότι συμφωνείτε με τους όρους χρήσης αυτής της ιστοσελίδας σύμφωνα με όλους τους όρους και τις προϋποθέσεις που εκτίθενται εδώ.\nΟποιαδήποτε στιγμή μπορείτε να μας ζητήσετε να διαγράψουμε τον λογαριασμό σας, στέλνοντας μας μήνυμα με email. Μόλις ενημερωθούμε, στο επόμενο λογικό διάστημα θα έρθουμε σε επαφή μαζί σας για επιβεβαίωση της κατάργησης του λογαριασμού σας και στη συνέχεια θα το διαγράψουμε.\nΗ αντιγραφή, μετάδοση, αναπαραγωγή, αναδημοσίευση, ανάρτηση ή αναδιανομή του περιεχομένου της ιστοσελίδας ή οποιουδήποτε τμήματος αυτής απαγορεύεται αυστηρά χωρίς την προηγούμενη γραπτή άδεια από το MyTraveler.gr. Για να ζητήσετε την σχετική άδεια, μπορείτε να επικοινωνήσετε μαζί μας από το σχετικό σύνδεσμο στο κάτω μέρος της ιστοσελίδας.\nΜε την εξαίρεση των περιεχομένων που στέλνετε εσείς, το περιεχόμενο και οι πληροφορίες στην παρούσα ιστοσελίδα ανήκουν στο MyTraveler.gr ή στα μέλη του τα οποία τα έχουν προσθέσει . Συμφωνείτε να μη τροποποιήσετε με άλλο τρόπο, να μην αντιγράψετε, διανείμετε, μεταβιβάσετε, εμφανίσετε, εκτελέσετε, αναπαράγετε, δημοσιεύσετε, δώσετε άδεια, δημιουργήσετε παράγωγα έργα, να μην μεταβιβάσετε, ή πωλήσετε ή μεταπωλήσετε οποιαδήποτε πληροφορία ή υπηρεσίες που λαμβάνονται από ή μέσω αυτής της ιστοσελίδας.\nΑποδέχεστε και συμφωνείτε ότι το υποβαλλόμενο υλικό δεν αποτελεί ιδιοκτησία τρίτων.\nΤο MyTraveler.gr δεν θα ευθύνεται κατά κανένα τρόπο για το περιεχόμενο, μηνύματα, κριτικές και άλλο υλικό που εσείς παρέχετε, αλλά διατηρεί το δικαίωμα για οποιονδήποτε λόγο και κατά την κρίση του να απομακρύνει χωρίς προειδοποίηση οποιαδήποτε από αυτά.\nΟι πληροφορίες και οι υπηρεσίες που δημοσιεύονται στο MyTraveler.gr μπορεί να περιέχουν ανακρίβειες η σφάλματα. Ολες οι πληροφορίες παρέχονται "ως έχουν" άνευ κανενός είδους εγγύησης. Το MyTraveler.gr απαλλάσσεται από την ευθύνη για κάθε εγγύηση ότι η ιστοσελίδα αυτή, ή κάθε email που στέλνεται είναι απαλλαγμένα από ιούς ή άλλα επιβλαβή στοιχειά.\nΗ χρήση της ιστοσελίδας γίνεται με την δική σας ευθύνη και σε καμιά περίπτωση δεν θα έχει την ευθύνη το MyTraveler.gr για οιαδήποτε άμεση, έμμεση ζημία, ειδική ή επακόλουθη απώλεια ή ζημιά, απώλεια εισοδήματος, κερδών, καλής πίστης, δεδομένων που προέρχονται από ή συνδέονται με οποιοδήποτε τρόπο με την εμφάνιση ή χρήση της ιστοσελίδας αυτής ή με την καθυστέρηση ή την αδυναμία πρόσβασης, εμφάνισης ή χρήσης της ιστοσελίδας αυτής\nΗ ιστοσελίδα αυτή ενδέχεται να περιέχει συνδέσμους σε άλλες ιστοσελίδες που λειτουργούν από άλλους. Οι σύνδεσμοι αυτοί παρέχονται για την αναφορά σας και μόνο. Δεν ελέγχουμε τις ιστοσελίδες αυτές και δεν είμαστε υπεύθυνοι για τα περιεχόμενά τους ή για το απόρρητο ή άλλες πρακτικές των ιστοσελίδων αυτών.\nΟποιοδήποτε μήνυμα, δεδομένα, πληροφορίες, κείμενα, φωτογραφίες, βίντεο ή οποιοδήποτε άλλο υλικό που είναι ψευδές, παράνομο, παραπλανητικό, συκοφαντικό, δυσφημιστικό, χυδαίο, υβριστικό, εμπρηστικό, πορνογραφικό, έκφυλο, δόλιο, υπαινικτικό κατά τρόπο άσεμνο, που αποτελεί παρενόχληση ή υποστηρίζει την παρενόχληση άλλου ατόμου, που είναι απειλητικό, που παραβιάζει τα δικαιώματα στη δημοσιότητα, περιεχόμενο που προωθεί τον ρατσισμό, ιδιωτικές πληροφορίες οποιουδήποτε τρίτου, άλλα ιδιωτικά δικαιώματα οποιουδήποτε τρίτου, την μισαλλοδοξία, το μίσος ή την φυσική βία οποιουδήποτε είδους κατά οποιασδήποτε ομάδας ή ατόμου, που παρέχει εκπαιδευτικές πληροφορίες σχετικά με παράνομες δραστηριότητες, όπως την κατασκευή ή την αγορά παράνομων όπλων, την παραβίαση της ιδιωτικής σφαίρας, ή την παροχή ή την δημιουργία ιών υπολογιστών, περιεχόμενο που μπορεί να παραβιάζει οποιαδήποτε ευρεσιτεχνία, εμπορικό σήμα, εμπορικό μυστικό, πνευματικά δικαιώματα ή άλλα δικαιώματα διανοητικής ιδιοκτησίας, μαζική αλληλογραφία ή "spamming", μετάδοση "junk mail", αλυσιδωτών μηνυμάτων (chain letters), προεκλογικών μηνυμάτων, διαφήμιση, διαγωνισμούς, κληρώσεις, περιεχόμενο που περιλαμβάνει εμπορικές δραστηριότητες, περιεχόμενο που είναι άσχετο με το θέμα, ιούς ή είναι με άλλο τρόπο αμφισβητήσιμο θα διαγράφετε.\nΤο MyTraveler.gr δεν αναλαμβάνει και δεν υπέχει καμία ευθύνη για οποιοδήποτε περιεχόμενο που αναρτάται από εσάς ή από τρίτους, ή για οποιαδήποτε απώλεια ή ζημία, ούτε για τυχόν σφάλματα, βλάβη της φήμης, δυσφήμηση, συκοφαντική δυσφήμηση, παραλείψεις, αναλήθειες, βωμολοχίες, πορνογραφία ή υβρεολόγιο που ενδέχεται να αντιμετωπίσετε.\nΤο MyTraveler.gr δεν ευθύνεται για οποιοδήποτε περιεχόμενο που παρέχεται από τους χρήστες του.\nΤο MyTraveler.gr διατηρεί το δικαίωμα να απομακρύνει, να εξετάζει ή να επεξεργάζεται χωρίς ειδοποίηση το περιεχόμενο που αναρτάται ή αποθηκεύεται στην ιστοσελίδα οποτεδήποτε και για οποιοδήποτε λόγο.\nΟποιαδήποτε παράβαση των ανωτέρω, παραβαίνει τους όρους της παρούσας ιστοσελίδας και μπορεί να συνεπάγεται, μεταξύ άλλων, την διακοπή ή την αναστολή των δικαιωμάτων σας να χρησιμοποιείτε την ιστοσελίδα.\nΕάν έχετε οποιαδήποτε παράπονα ή αντιρρήσεις για το υλικό ή το περιεχόμενο που περιέχουν τα μηνύματα χρηστών που αναρτώνται στην ιστοσελίδα αυτή, ή εάν πιστεύετε ότι το υλικό ή το περιεχόμενο που αναρτάται στην ιστοσελίδα αυτή προσβάλλει δικαίωμα πνευματικής ιδιοκτησίας που κατέχετε, παρακαλείσθε να επικοινωνήσετε μαζί μας αμέσως ακολουθώντας την διαδικασία ειδοποίησης και απομάκρυνσης που διαθέτουμε.\n1. Εάν θέλετε να καταχωρίσετε κάποιο μέρος, πρέπει να γνωρίζετε ακριβές στοιχεία για αυτό, όπως:\nα. συντεταγμένες ή θέση στον χάρτη.\n2. Πριν καταχωρίσετε το μέρος, ελέγξτε προσεκτικά εάν τυχόν υπάρχει ήδη στην ιστοσελίδα.\n3. Το μέρος που θα καταχωρίσετε θα εμφανιστεί στον οδηγό μόνο μετά τον έλεγχο από εμάς.\n4. Εάν καταχωρίσατε το μέρος που υπήρχε ήδη, το μέρος θα διαγραφεί μαζί με όλα τα στοιχεία και τις φωτογραφίες του.\n5. Εάν το μέρος που καταχωρίσατε δεν πληροί τους απαραιτήτους όρους, το μέρος θα διαγραφεί μαζί με όλα τα στοιχεία και τις φωτογραφίες.\n6. Το MyTraveler με τη βοήθειά σας πάντα προσπαθεί να διευκρινίσει και να διορθώσει όλα τα στοιχεία για κάθε μέρος που καταχωρείται αλλά δεν εγγυάται την ακρίβειά τους.\n7. Εάν για κάποιο μέρος δεν υπάρχει περιγραφή και εσείς θα θέλατε να τη προσθέσετε, μπορείτε να μας τη στείλετε πατώντας το κουμπί "Πρόταση για διόρθωση" στη σελίδα του συγκεκριμένου μέρους.\n1. Μπορείτε να μοιραστείτε τις φωτογραφίες σας για τα μέρη τις Ελλάδας και να βοηθήσετε τους άλλους να τη μάθουν καλύτερα.\n2. Οι φωτογραφίες που θα ανεβάζετε θα πρέπει να ανήκουν σε εσάς και μόνο.\n3. Στις φωτογραφίες δεν πρέπει να διακρίνονται καθαρά τα πρόσωπα των ανθρώπων.\n4. Οι φωτογραφίες πρέπει να αποτυπώνουν καθαρά το μέρος για το οποίο τις ανεβάζετε.\n5. Οι διαστάσεις των φωτογραφιών θα πρέπει να είναι από 1200 έως 2000 στο φάρδος και από 800 έως 1200 στο ύψος.\n6. Η ποιότητα των φωτογραφιών πρέπει να είναι αρκετά καλή και πρέπει να "περιγράφουν" το μέρος για το οποίο την ανεβάζετε. Η υψηλή ποιότητα τις φωτογραφίας έχει πολύ μεγάλη σημασία, γιατί εκπροσωπεί το μέρος. Ο επισκέπτης πάντα ξεκινάει να βλέπει πρώτα τις φωτογραφίες γιατί μπορεί γρήγορα να πάρει μια ιδέα, και μετά αρχίζει να διαβάζει την περιγραφή.\n7. Το MyTraveler δεν φέρνει ευθύνες για οποιαδήποτε φωτογραφία που έχει ανέβει από τρίτους. Τις ευθύνες έχει μόνο ο χρήστης που τις έχει ανεβάσει.\n8. Εάν κάποια φωτογραφία που προβάλλεται στον οδηγό ανήκει σε εσάς και δεν την έχετε ανεβάσει ο ίδιος, παρακαλούμε να επικοινωνήσετε μαζί μας.\n9. Εάν θεωρείτε ότι κάποια φωτογραφία που προβάλλεται σε κάποιο μέρος δεν αποτυπώνει το μέρος, παρακαλούμε να μας ενημερώσετε πατώντας το κουμπί "Πρόταση για διόρθωση" στη σελίδα του μέρους και να σημειώσετε ποια ακριβώς φωτογραφία δεν αντιστοιχεί σε αυτό το μέρος.\n10. Το MyTraveler έχει το δικαίωμα να διορθώσει ή να σβήσει οποιαδήποτε φωτογραφία που δεν θα πλήροί τους όρους.\nΣχόλια, κριτικές, μηνύματα\n1. Απαγορεύεται να χρησιμοποιείτε υβριστικό λεξιλόγιο στις κριτικές, σχόλια ή στα μηνύματα.\n2. Κανένα από τα παραπάνω δεν πρέπει να εξευτελίζει ή να προσβάλλει άλλον.\n3. Οι κριτικές για τα μέρη πρέπει να είναι σαφείς, συγκεκριμένες και πλήρεις.\n4. Στις κριτικές πάντα πρέπει να περιγράφετε πλήρως γιατί έχετε τη συγκεκριμένη άποψη.\n5. Σύντομες ασαφείς κριτικές τύπου "Τέλειο ξενοδοχείο...", "Ωραία ταβέρνα...", "Χάλια παραλία..." θα διαγράφονται.\n6. Εάν παρατηρηθεί ότι κάποια από τα παραπάνω φέρει διαφημιστικό μήνυμα, θα διαγράφεται.\n7. Το MyTraveler έχει το δικαίωμα να διορθώσει ή να σβήσει οποιαδήποτε κριτική, σχόλιο ή μήνυμα εάν αυτό δεν θα πληροί τους όρους.


syn.gr | Η κρίσιμη κατάσταση της Κινητής Μονάδας Ψυχικής Υγείας «Μετάβαση» Κεφαλονιάς-Ζακύνθου- Ιθάκης - Ερώτηση του Στ.Κοντονή, βουλευτή ΣΥΡΙΖΑ-ΕΚΜ, προς τον Υπουργό Υγείας\nΗ κρίσιμη κατάσταση της Κινητής Μονάδας Ψυχικής Υγείας «Μετάβαση» Κεφαλονιάς-Ζακύνθου- Ιθάκης - Ερώτηση του Στ.Κοντονή, βουλευτή ΣΥΡΙΖΑ-ΕΚΜ, προς τον Υπουργό Υγείας\nΚατά τα τελευταία έξι έτη λειτουργεί στα παραπάνω νησιά του Ιονίου η ΚΜΨΥ με το όνομα «Μετάβαση», παρέχοντας έγκαιρα και αποτελεσματικά σημαντικές υπηρεσίες ψυχικής υγείας, ιδίως σε πολίτες που ζουν σε περιοχές με μειωμένη πρόσβαση σε αποκεντρωμένες μονάδες υγείας, όπως τα ψυχιατρικά νοσοκομεία. Όπως μπορείτε να καταλάβετε το πρόβλημα αυτό είναι ιδιαιτέρως οξυμένο για νησιά όπως η Ζάκυνθος. Η ανωτέρω Κινητή Μονάδα αποτελεί μια ιδιαίτερη εφαρμογή του προτύπου της Κοινοτικής Ψυχιατρικής, η οποία αντιμετωπίζει τον άνθρωπο ως ολοκληρωμένη οντότητα εντός της κοινότητας όπου ζει, της οικογένειας και των φορέων-κλειδιά της κοινότητας και σε αλληλεξάρτηση μαζί τους. Η μονάδα, παρά τον ελλειμματικό κεντρικό σχεδιασμό, έχει κινηθεί ευέλικτα και δραστήρια στα παραπάνω νησιά προσφέροντας θεραπευτικές λύσεις σε συνεργασία με τις τοπικές δομές. Έχει λειτουργήσει προσφέροντας τόσο ατομικές υπηρεσίες υγείας, όπως διάγνωση και θεραπεία ψυχικών διαταραχών, όσο και υπηρεσίες στην κοινότητα με διαδικασίες ενημέρωσης, υποστηρικτικά δίκτυα κλπ. Έχει αξιοποιήσει στο έπακρο την εμπειρία, την γνώση και την διάθεση προσφοράς του προσωπικού της. Το προσωπικό της είναι διεπιστημονικό (ψυχίατροι, ψυχολόγοι, κοινωνικοί λειτουργοί, επισκέπτρια υγείας, διοικητικοί) απαρτίζεται, μετά από περικοπές, από δεκατέσσερα (14) άτομα.\nΔυστυχώς σήμερα έχουν πραγματοποιηθεί πολύ μεγάλες περικοπές στην κρατική χρηματοδότηση των ΚΜΨΥ, έτσι ώστε να φτάνουν πάνω από το μισό του προϋπολογισμού που είναι αναγκαίος για την λειτουργία τους. Οι περικοπές αυτές αντιστοιχούν και στη γενικότερη κατάρρευση της χρηματοδότησης των δομών υγείας στην Ελλάδα.\nΤο προσωπικό της ΚΜΨΥ Ζακύνθου παραμένει πάνω από έξι (6) μήνες απλήρωτο, αν και εργάζεται εντατικά, και ωθείται έτσι, σταδιακά, στην αποχώρηση και στην προοπτική διάλυσης της υπηρεσίας αυτής. Δεν υπάρχει δε ούτε καν προοπτική καταβολής των μελλοντικών αποδοχών του προσωπικού.\nΕπειδή η παραπάνω ΚΜΨΥ Κεφαλονιάς-Ζακύνθου- Ιθάκης προσφέρει πολύ σημαντικές υπηρεσίες στις τοπικές κοινωνίες και απειλείται, παρ’ όλα αυτά, με κλείσιμο.\n1) Τι σκοπεύει να πράξει για την άμεση καταβολή των δεδουλευμένων στο προσωπικό της ΚΜΨΥ και την εφεξής εμπρόθεσμη καταβολή των αποδοχών τους.\n2) Τι σκοπεύει να πράξει για την ενίσχυση της χρηματοδότησης της ΚΜΨΥ, ώστε να καλύπτεται ο αναγκαίος προϋπολογισμός της με βάση τις πραγματικές ανάγκες της, ούτως ώστε να συνεχισθεί απρόσκοπτα η λειτουργία της.


Κέρδισε Κόρινθο, Παναθηναϊκό και τον Τζακ τον…αρσενικό (VIDEO) – Enwsi.gr\nΔευτέρα, 20 Μάιος 2019, 10:21\nΣταύρος Καζαντζόγλου 16/02/2019 15:40\tΣχολίασε\nΕκεί στα τέλη της δεκαετίας του ’80 και τις αρχές του ’90, ευδοκιμούσαν στο ελληνικό ποδόσφαιρο οι…αρσενικοί. Μια φορά ήταν ο κ. Γούναρης, ο προπονητής του Κοσκωτά και του Σαλιαρέλη, που έκοβε τούρτες στην Αίγινα και τελικά έχασε από τον Καραγκιοζόπουλο\nΕκεί στα τέλη της δεκαετίας του ’80 και τις αρχές του ’90, ευδοκιμούσαν στο ελληνικό ποδόσφαιρο οι…αρσενικοί. Μια φορά ήταν ο κ. Γούναρης, ο προπονητής του Κοσκωτά και του Σαλιαρέλη, που έκοβε τούρτες στην Αίγινα και τελικά έχασε από τον Καραγκιοζόπουλο. Αργότερα, ήρθε ο Τζακ ο τρομερός, κατά κόσμον Ιάκωβος Χατζηαθανασίου. Παιδί του Παναθηναϊκού, που τον έστειλε για τα τελευταία ένσημα στην Κόρινθο και από εκεί έκανε μαγκιές. Μέχρι που βρέθηκε η ΑΕΚ και ο τεράστιος Στέλιος Μανωλάς για να τις κόψουν μαχαίρι.\nΌλα αυτά συνέβησαν μία μέρα σαν σήμερα του 1992. Η ΑΕΚ έψαχνε τρόπο να επιστρέψει στην κορυφή της βαθμολογίας και το πέρασμα από την Κόρινθο – κλασικό παράρτημα του Παναθηναϊκού με προπονητή τον Πάκερτ και τους Χατζηαθανασίου, Λούπου στην 11άδα – ήταν δύσβατο. Το έκανε ακόμα πιο δύσκολο ο…αρσενικός Τζακ, που προκαλούσε σε όλη τη διάρκεια του ματς. Ισχυριζόταν πως έχει πριμ 1 εκατ. δραχμών (τεράστιο ποσό για την εποχή) από τον Παναθηναϊκό και έλεγε στους παίκτες της ΑΕΚ πως το πρωτάθλημα θα το πάρει η πρώην ομάδα του!\nΗ ΑΕΚ μπήκε δυνατά και προηγήθηκε με αυτογκόλ του Μόνου έπειτα από σέντρα του Σαββίδη. Ωστόσο, ισοφαρίστηκε αναπάντεχα με οβίδα του Κουλούρη. Από εκεί και έπειτα, έστησε τη μπάλα μέσα στην περιοχή του Βουκελάτου, αλλά το γκολ δεν έμπαινε. Μέχρι να έρθει ο Αλεξανδρής στο 89’ και να τους ξεράνει όλους. Με τη λήξη, ο Χατζηαθανασίου επιχείρησε να λεκιάσει την ΑΕΚ λέγοντας πως το ματς το πήρε ο…Γενεράκης. Αλλά ο Μανωλάς τον έβαλε στη θέση του και μέσα στο γήπεδο και με τις δηλώσεις που αξίζει να δείτε στο φινάλε.\nΕτικέτες αεκ αλεξανδρής κόρινθος μανωλάς Παναθηναικός χατζηαθανασίου


Στο Χαϊδάρι ο Φάκαρος - www.12sports.gr\nΣτο Χαϊδάρι ο Φάκαρος\nΣτο 1ο κλειστό γυμναστήριο του Χαϊδαρίου θα «σφυρίξει» την προσεχή Κυριακή ο Άρης Φάκαρος (δεξιά στη φωτό)… Ο πρόεδρος του Σ.Δ.Κ.Δ. θα διευθύνει το παιχνίδι Δάφνη Δαφνίου- Ακράτα για τον 1ο όμιλο νότου της Γ’ Εθνικής. Μαζί του θα είναι ο Θεόδωρος Μπανασάκης του συνδέσμου Κρήτης, επίσης ρέφερι Α2 Κατηγορίας. Η αναμέτρηση θα ξεκινήσει στις 17:00.\n1ο Χαϊδαρίου (17:00): Δάφνη Δαφνίου- Ακράτα\n(Φάκαρος- Μπανασάκης/ Λημνιάτης)


Ντουμπάι: Μια «όαση» πολυτέλειας μέσα στην έρημο (φωτό) - Newpost.gr\nτου Newsroom Δημοσίευση 13 Δεκεμβρίου 2013, 13:25 / Ανανεώθηκε 13 Δεκεμβρίου 2013, 16:38 Ντουμπάι: Μια «όαση» πολυτέλειας μέσα στην έρημο (φωτό)\nΑν στην Ελλάδα είναι χειμώνας και έχει κρύο, στην μεγαλύτερη πόλη των Ηνωμένων Αραβικών Εμιράτων είναι καλοκαίρι και έχει ζέστη! Βάλτε λοιπόν στις βαλίτσες σας ότι ελαφρύ έχετε – μην το παρακάνετε όμως γιατί οι μουσουλμανικοί κανόνες είναι αυστηροί - και ελάτε να ζήσετε το δικό σας καλοκαίρι!\nΈνας προορισμός για αυτούς που λατρεύουν την πολυτέλεια, τα τεχνολογικά επιτεύγματα και φυσικά… καλοκαίρι και ήλιο! Το Ντουμπάι αν και δεν έχει φυσική ομορφιά, έχει κάτι το ξεχωριστό. Κάντε λοιπόν Χριστούγεννα κάνοντας… ηλιοθεραπεία!\nΤην πόλη την επισκέπτονται πολλοί Ευρωπαίοι, Αμερικάνοι αλλά και ντόπιοι πολίτες. Πάνω στην παραλία του Περσικού κόλπου, βορειοανατολικά από την πρωτεύουσα Άμπου Ντάμπι (πρωτεύουσα). Μικρά τεχνητά ποταμάκια περνούν μέσα από την πόλη και κάνουν το τοπίο μαγικό, ενώ τεχνητές νησίδες ακόμα και ολόκληρα νησιά σε σχήμα φοίνικα (Pulm Jumeira) «αναδύονται» μέσα στον κόλπο και στεγάζουν πολυτελή ξενοδοχεία.\nBurj Al Arab: Το μεγαλύτερο «ιστίο» του κόσμου\nΈνα από αυτά είναι και το φημισμένο Μπουρτζ αλ-Αράμπ (Burj Al Arab), το πολυτελέστερο ξενοδοχείο του κόσμου. Έχει ύψος 321 μέτρα και ενώνεται με την ξηρά μέσω τοξωτής γέφυρας. Βλέποντας το από μακριά θυμίζει ιστίο που το πανί του έχει γεμίσει αέρα και ταξιδεύει… Μπαίνοντας μέσα στον υπερ πολυτελέστατο «Πύργο των Αράβων», κυριολεκτικά ταξιδεύεις! Διαθέτει 28 διώροφα επίπεδα, χωρητικότητας 207 σουιτών. Τα περισσότερα δωμάτια είναι διακοσμημένα έτσι ώστε η δύση με την ανατολή να αντιπαραβάλλονται και τα λουτρά είναι διακοσμημένα με περίτεχνα μωσαϊκά. Για όσους ενδιαφέρονται πληροφοριακά σας αναφέρουμε ότι η διανυκτέρευση ξεκινάει από 725 ευρώ, μέχρι 19.600 ευρώ περίπου!\nΑν δεν θέλετε βέβαια να μείνετε εκεί λόγω κόστους μπορείτε να επισκεφτείτε ένα από τα δύο πρωτότυπα εστιατόρια που βρίσκονται στην κορυφή του Burj Al Arab. Είναι το Al Mahara το οποίο διαθέτει ένα μεγάλο ενυδρείο το οποίο με τους ακρυλικούς υαλοπίνακες πάχους 18εκ. συγκρατεί περίπου 10.000.000 λίτρα! Τα ψάρια που θα βλέπετε να κολυμπάνε δίπλα σας, θα σας δίνουν την αίσθηση ότι δειπνίζετε στον βυθό του ωκεανού…\nΤο Al Muntana μπορεί να μην έχει ενυδρείο, προσφέρει όμως εκπληκτική θέα στο Ντουμπάι η οποία συνεχώς αλλάζει, αφού το συγκεκριμένο εστιατόριο περιστρέφεται πάνω στην κορυφή του εφτάστερου ξενοδοχείου και σου προσφέρει μια θέα από διάφορες πτυχές του επίγειου παράδεισου. Για τους πιο αθλητικούς τύπους στην οροφή του ξενοδοχείου υπάρχει ολόκληρο γήπεδο τένις!\nBurj Chalifa: O μεγαλοπρεπής ουρανοξύστης!\nΟρατό βέβαια από τους ορόφους του Burj Al Arab είναι το υψηλότερο κτήριο του κόσμου. Ο «Πύργος του Χαλίφα» η αλλιώς Burj Chalifa, είναι ουρανοξύστης 828 μέτρων, αποτελείται από 160 ορόφους, έχει πισίνα στο υψηλότερο σημείο του κόσμου (76ος όροφος) και έχει το γρηγορότερο ασανσέρ (64Km/ώρα)! Οι όροφοι του κυρίως είναι γραφεία και διαμερίσματα. Σύμφωνα με εκτιμήσεις στο μέλλον θα κατοικούν και θα εργάζονται εκεί 12.000 άνθρωποι, ενώ στην κορυφή του θα στεγάζεται και ένα ξενοδοχείο σχεδιασμένο από τον Τζιόρτζιο Αρμάνι. Να σημειωθεί ότι ο υψηλότερος όροφος έχει διαφορά θερμοκρασίας από τον πρώτο 6-7ο C! Η είσοδος του ουρανοξύστη σε βάζει κατευθείαν στο κλίμα και σου υπενθυμίζει ότι στέκεσαι δίπλα σε ένα από τα εφτά θαύματα του κόσμου.\nΤο σιντριβάνι που χορεύει…\nΣτον εξωτερικό χώρο του «Πύργου του Χαλίφα» έχει κατασκευαστεί ένα σιντριβάνι με το όνομα Dubai Fountain το οποίο ανάλογα με την μουσική που παίζει στην τεράστια πλατεία… χορεύει!! Φανταστείτε ένα σιντριβάνι 275 μέτρα μήκος, 6.600 φώτα, 50 προβολείς(projectors) να εκτοξεύει νερό μέχρι 150 μέτρα ύψος.\nΓια τους πιο τολμηρούς…\nΑν θες λίγο να ξεφύγεις από την πολυτέλεια και την πόλη του Ντουμπάι. Ώρα για δράση! Σαφάρι στην έρημο και παραδοσιακό φαγητό στην όαση της έρημου... Πως θα σου φαινόταν να ζήσεις για λίγες ώρες όπως ζουν οι ντόπιοι στην έρημο; Δοκίμασε χουρμάδες και λεπτές πίτες ψημένες με παραδοσιακό τρόπο σε φωτιά και χόρεψε ανατολίτικους χορούς! Ζήσε σαν ένας Άραβας η μια Χανούμισσα μέσα στην καρδιά της ερήμου των Ηνωμένων Αραβικών Εμιράτων.\nΌτι είναι φυσικό λένε έχει τις ατέλειες του, όταν είναι τεχνητό όμως… είναι πάντα τέλειο! Αυτό είναι το Ντουμπάι, ανακάλυψε το!


Νιώθεις τη καλλιτεχνική σου πλευρά να σε καλεί; Απάντησε σε αυτό το κάλεσμα και βάψε το σπίτι σου μόνος σου σαν τους επαγγελματίες.\nΟι ειδικοί του MyConstructor.gr μοιράζονται μαζί σας συμβουλές για να βάψετε το σπίτι σας μόνοι σαν προφέσσιοναλς!\n1. Περιμένετε να έχει καλό καιρό.\nΕκτός του προφανή λόγου ότι το καλοκαιράκι είναι πολύ πιο ωραία, γενικά ωφελεί και στο βάψιμο μας. Η υγρασία σημαίνει σταλαγματιές και ότι η μπογιά μας θα αργήσει πολύ να στεγνώσει, άρα αποφεύγουμε το βάψιμο τις μέρες του χειμώνα. Αν πρέπει αναγκαστικά να βάψετε μέρα που βρέχει τότε πάρετε το χρόνο σας. Εκμεταλλευτείτε τα οφέλη της μπογιάς που αργεί να στεγνώσει και διορθώστε τα λάθη σας πριν προχωρήσετε στο επόμενο κομμάτι του βαψίματος. Μην το παρακάνετε όμως γιατί θα φανεί στο τέλος.\n2. Μελετήστε καλά το χώρο και προετοιμαστείτε.\nΔείτε καλά το χώρο που θέλετε να βάψετε. Μελετήστε κάθε ρωγμή ή σημεία που έχει σκάσει ο τοίχος και προετοιμαστείτε πριν μπει η μπογιά.\nΊσως χρειαστεί να τα ασταρώσετε ή να γεμίσετε τις τρύπες για να μπει ομοιόμορφα η μπογιά. Γενικά θα πρέπει να απομακρύνετε καλά τη παλιά μπογιά για να μπει η καινούρια.\nΣε περίπτωση που δεν το κάνετε, ουσιαστικά θα σπαταλήσετε άδικα το χρόνο και τα λεφτά σας. Επίσης τα σημεία που έχουν μούχλα θα πρέπει να πλυθούν με σαπούνι και μετά να ξεβγάλετε με καθαρό νερό. Καλύψετε βαθουλώματα και όποιες άλλες ανωμαλίες στους τοίχους.\n3. Κάθε κομμάτι του σπιτιού που θα βάψουμε είναι ένα πρότζεκτ.\nΜην σκεφτείτε: Θα κάνω όλο το σπίτι τώρα μια και έξω.\nΣκεφτείτε: Θα βάψω αυτό το κομμάτι τώρα και θα το ολοκληρώσω και θα συνεχίσω με τα υπόλοιπα μετά. Ένα βήμα τη φορά.\nΚάντε τα δύσκολα και βαρετά μέρη πρώτα. Τώρα που είστε ακόμα ζεστοί και ενθουσιασμένοι κάντε τα δύσκολα για να σας μείνουν τα εύκολα και ευχάριστα μετά. Σκεφτείτε σαν δύσκολα τα κομμάτια που είναι δύσκολα να δείτε όπως κάτω από μαρκίζες κλπ.. Τα εύκολα εννοείται είναι τα κομμάτια που φαίνονται.\nΨυχολογικά και μόνο να το δείτε αν ξεκινήσετε με τα εύκολα από την αρχή θα νιώσετε σαν να έχει τελειώσει η δουλειά από νωρίς. Συμπερασματικά, όταν θα πάτε στα δύσκολα κομμάτια της δουλειάς θα σας φανεί διπλάσιος ο όγκος της δουλειάς. Έτσι κάντε τα από την αρχή και μετά ξενοιάστε με το ευχάριστο κομμάτι της!\n4. Επιλογή χρωμάτων.\nΠολύ σημαντικό κομμάτι της διαδικασίας του βαψίματος, αν όχι η πιο σημαντική.\nΑν το σπίτι ή ο χώρος που θέλετε να βάψετε είναι μικρός τότε καλό θα ήταν να αποφύγετε τα έντονα χρώματα. Τα έντονα χρώματα θα έχουν σαν αποτέλεσμα να μικρύνει ο χώρος μας και να σκοτεινιάσει. Επιπρόσθετα, τα πολύ έντονα χρώματα υπό το φως της μέρας, θα γίνουν πιο έντονα και αυτό είναι κουραστικό για τα μάτια και τη διάθεση μας.\nΚαλό θα ήταν να συνδυάζουμε χρώματα που ταιριάζουν αρμονικά μεταξύ τους, αλλά και με το χώρο μας και τη διαρρύθμιση του. Ότι χρώμα και αν επιλέξουμε όμως, το βασικό είναι να τα αναμείξουμε καλά πριν τα χρησιμοποιήσουμε, ώστε το αποτέλεσμα να είναι ομοιόμορφο. Καμιά φορά ακόμα και χρώματα της ίδιας απόχρωσης της ίδιας μάρκας μπορεί να έχουν διαφορές από κουτί σε κουτί.\nΟπότε είναι πολύ σημαντικό να τα αναμείξουμε όλα σε ένα, ώστε να πετύχουμε την επιθυμητή ομοιομορφία. Όταν θα ξεκινήσουμε να βάφουμε θα πρέπει να ξεκινήσουμε από το ταβάνι και να κατέβουμε προς τα κάτω και να συνεχίσουμε με τους τοίχους. Επιπρόσθετα, πολύ βασικό είναι να έχουμε βεβαιωθεί ότι έχει στεγνώσει το πρώτο χέρι βάψιμο πριν συνεχίσουμε με το δεύτερο.\n5. Μην αγοράζετε φτηνά υλικά.\nΟι ειδικοί στο βάψιμο μας λένε ότι ένα από τα πιο συνήθη λάθη που κάνουν οι άνθρωποι όταν πάνε να αγοράσουν υλικά, είναι ότι κάνουν εκπτώσεις στις πρώτες ύλες που χρησιμοποιούν. Γενικά μας λένε ότι και ειδικά στο βάψιμο, αλλά και γενικά ότι έχει να κάνει με το σπίτι και τις κατασκευές ο κανόνας είναι ό,τι δίνεις παίρνεις. Άρα, δώστε κάτι παραπάνω και αγοράστε καλά υλικά που θα διαρκέσουν.\n6. Προετοιμάστε τα υλικά σας.\nΑφού αγοράσατε τα υλικά που χρειάζεστε: Μπογιές, κατάλληλες βούρτσες και ρολά που ταιριάζουν στο είδος της δουλειάς που θέλετε να κάνετε.\nΤο κατάστημα που θα προμηθευτείτε τα υλικά θα σας καθοδηγήσουν ανάλογα με τις ανάγκες σας. Αν θα χρειαστείτε πολλά λίτρα μπογιάς τότε για να αποφύγετε τις διαφοροποιήσεις από κουτί μπογιάς σε κουτί μπογιάς, καλό θα ήταν να τα αναμείξετε όλα μαζί έτσι ώστε να έχετε επιβεβαιωμένη ομοιομορφία στο χρώμα σε όλα τα μέρη που θα το χρησιμοποιήσετε. Κατά τη διάρκεια της διαδικασίας του βαψίματος, καλό θα ήταν να με ένα ραβδί να ανακατεύετε τη μπογιά ώστε να μη κατακάθονται οι χρωστικές ουσίες.\n7. Χρησιμοποιείστε οντουλέ.\nΚάλυψε όλο το σπίτι με χαρτί οντουλέ -ναι αυτό υπάρχει- και το βρίσκεις σε καταστήματα με εργαλεία κτλ. Βεβαιώσου ότι είναι όλα καλά καλυμμένα, ειδικά αν το σπίτι δεν είναι άδειο και έχεις όλα σου τα έπιπλα. Αν έχουμε έπιπλα τα μετακινούμε όλα τα έπιπλα στο κέντρο του δωματίου. Μην αγχώνεστε! Σίγουρα το βάψιμο είναι μια "ακατάστατη" διαδικασία, αλλά αν τα καλύψετε καλά θα μειώσετε αρκετά την δυνητική ζημιά.\n8. Mην χρησιμοποιείτε φτηνή μονωτική ταινία.\nΓενικά μη χρησιμοποιείτε ταινία υπερβολικά. Δεν είναι μόνιμη λύση απλά μια πολύ προσωρινή λύση του προβλήματος. Η ταινία δεν θα πρέπει να μένει εκεί που τη χρησιμοποιήσαμε πάνω από μερικές ώρες.\n9. Απολαύστε τη διαδικασία!\nΗ πιο σημαντική συμβουλή σύμφωνα με τους ειδικούς του MyConstructor οι οποίοι αγαπάνε αυτό που κάνουνε είναι να το αγαπήσετε και εσείς. Αν πάλι κουραστήκατε και μόνο που διαβάσατε αυτό το άρθρο, στη πλατφόρμα του MyConstructor θα βρείτε τα πάντα για το βάψιμο και όλες τις τεχνικές εργασίες οικονομικά και εγγυημένα!\nΠως να τακτοποιήσετε εύκολα και απλά τους αυθαίρετους χώρους του ακινήτου σας μέσω του MyConstructor!


Ηλιοπροστασίες Κουρτινάκια Πλαϊνά Βull "Αnimals Οn Βoard" 44 x 36 cm ΑΟΒ436Τ 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο Bull ''Animals on Board''\nΥψηλή προστασία στο εσωτερικό του αυτοκινήτου από την υπεριώδη ακτινοβολία του ήλιου\nΠροστατεύουν τα διάφορα μέρη του αυτοκινήτου από υψηλές θερμοκρασίες οι οποίες προκαλούν φθορές και ξεθώριασμα.\nΔιατηρεί το εσωτερικό του αυτοκινήτου δροσερό.\nΆνετο και ευχάριστο ταξίδι κατά τους καλοκαιρινούς μήνες.\nΗ τοποθέτηση γίνεται εύκολα και γρήγορα στο εσωτερικό του αυτοκινήτου με βεντούζες.\nΜέγεθος / Διάσταση: 44x36cm\nΜέγεθος / Διάσταση: 65x38cm\nΗλιοπροστασίες Κουρτινάκια Πλαϊνά Cow "Αnimals Οn Βoard" 65 x 38 cm ΑΟΒ538V 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο Cow ''Animals on Board''\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Η Ηλιοπροστασία παρμπρίζ είναι κατασκευασμένη από double bubble material, με υψηλή αντανάκλαση θερμότητας, Μπορεί να χρησιμοποιηθεί και για το πίσω τζάμι.\nΑντανακλά τις ακτίνες του ήλιου, με αποτέλεσμα να διατηρεί το εσωτερικό του αυτοκινήτου δροσερό.\nΜέγεθος / Διάσταση: 130x60cm\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Οι Ηλιοπροστασία παρμπρίζ είναι κατασκευασμένη από double bubble material, με υψηλή αντανάκλαση θερμότητας,\nΔεν περιορίζουν τη θέα μιας και φιλτράρουν το φως.\nΜέγεθος / Διάσταση: 140 x70cm\nΗλιοπροστασίες Κουρτινάκια Πλαϊνά Μπομπ Σφουγγαράκης 37 x 45 cm 2383 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο από τα κινούμενα σχέδια ''Sponge Bob Smile''\nΜέγεθος / Διάσταση: 45x37cm\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Είναι κατασκευασμένες από ανθεκτικό υλικό, για τα πλαϊνά τζάμια του οχήματός σας\nΔιατηρούν το εσωτερικό του αυτοκινήτου δροσερό.\nΜέγεθος / Διάσταση: 46x35cm\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Η ηλιοπροστασία αυτή έχει όμορφο σχέδιο Bull ''Animals on board'' και είναι κατασκευασμένη από ειδικό αντανακλαστικό υλικό αντοχής, με υψηλή αντανάκλαση θερμότητας. Μπορεί να χρησιμοποιηθεί και για το πίσω τζάμι.\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Η ηλιοπροστασία αυτή έχει όμορφο σχέδιο Cow ''Animals on board'' και είναι κατασκευασμένη από ειδικό αντανακλαστικό υλικό αντοχής, με υψηλή αντανάκλαση θερμότητας. Μπορεί να χρησιμοποιηθεί και για το πίσω τζάμι.\nΗλιοπροστασίες Κουρτινάκια Πλαϊνά Captain America Με Πόστερ Χρωματιστμού 44 x 36 cm 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο με τον ‘’Captain America’’ και περιέχει πόστερ χρωματισμού για τα παιδιά.\nΗλιοπροστασίες Κουρτινάκια Πλαϊνά Flamingo Darling Με Πόστερ Χρωματιστμού 44 x 36 cm 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο με τον ‘'Flamingo Darling'' και περιέχει πόστερ χρωματισμού για τα παιδιά.\nΗλιοπροστασίες Κουρτινάκια Πλαϊνά Flamingo Fabulous Με Πόστερ Χρωματιστμού 44 x 36 cm 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο με τον ‘'Flamingo Fabulous'' και περιέχει πόστερ χρωματισμού για τα παιδιά.\nΗλιοπροστασίες Κουρτινάκια Πλαϊνά Minnie Ροζ/Κόκκινο Με Πόστερ Χρωματισμού 44 x 36 cm 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο με τη ‘'Minnie'' και περιέχει πόστερ χρωματισμού για τα παιδιά.\nΕπιπλέον Λεπτομέρειες: Περιέχει πόστερ χρωματισμού\nΗλιοπροστασίες Κουρτινάκια Πλαϊνά Με Πόστερ Χρωματισμού 44 x 36 cm 2 Τεμάχια\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο και περιέχει πόστερ χρωματισμού για τα παιδιά.\nΗλιοπροστασίες Πλαϊνές 2782 Ταζ 45x36cm 2 Τεμ.\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Αυτές οι ηλιοπροστασίες για πλαϊνά παράθυρα έχουν όμορφο σχέδιο με τον αγαπημένο σε όλους ‘’Ταζ’’.\nΗ καλύτερη αντηλιακή προστασία για το αυτοκινήτο, το φορτηγό και οποιοδήποτε άλλο όχημα! Η Ηλιοπροστασία παρμπρίζ είναι κατασκευασμένη από double bubble material, με υψηλή αντανάκλαση θερμότητας,\nΜέγεθος / Διάσταση: 150x80cm\nΕμφάνιση 1 έως 16 από 80 (5 Σελ.)


Αρχική Νομός Ιωαννίνων Μέτσοβο Απόδραση στο Μέτσοβο! Δες τι θα κάνεις, που θα μείνεις και που...\n• Στο Grand Forest Metsovo, στο Ανήλιο, όπου τον πρώτο λόγο έχει η υψηλή classic αισθητική και οι ανέσεις 5*. Εκτός από την πανοραµική θέα στο Μέτσοβο, δυνατά χαρτιά του είναι το εστιατόριο και το αλπικού στυλ café, ανοιχτά και σε µη ενοίκους. Στα συν το Fontus Spa µε θερµαινόµενη πισίνα. Από €107 (Εγνατία οδός, κόµβος 7Α Ανηλίου, 11 χλµ. από το Μέτσοβο, τηλ. 26560 29001-4, www.grand-forest.gr).\n•Στο Τζάκι στην κεντρική πλατεία. Μετά από ένα σεργιάνι στο χωριό ή µια εξόρµηση για σκι στα χιονοδροµικά της περιοχής, το Τζάκι, που αποτελεί από µόνο του λόγο για να έρθει κάποιος µέχρι το Μέτσοβο, ανάβει… κάρβουνα κάτω από τις σούβλες του και υπόσχεται πληθωρικές γευστικές συγκινήσεις! Με όνοµα εµπνευσµένο από τα εντυπωσιακά τζάκια του, τα οποία χαρίζουν απλόχερα θαλπωρή τις χειµωνιάτικες µέρες, ξεχωρίζει για την ποιότητα, την ποικιλία και τις αυθεντικές µετσοβίτικες συνταγές του!\nΜέσω Εγνατίας οδού το Μέτσοβο απέχει 35 χλµ. από την πόλη των Ιωαννίνων και προσεγγίζεται σε 30΄.


5 λόγοι που ταλαιπωρούν την επιδερμίδα (και δεν πάει το μυαλό μας) | Vita.gr\nΟμορφιά 11 Δεκεμβρίου 2020 | 09:00 | Από την Κατερίνα Τσιλιμιδού\nΓιατί η επιδερμίδα μας «ξεσπάει» αν δεν ισχύει καμία από τις γνωστές αιτίες; Εξετάζουμε τους πέντε πιθανούς ενόχους, που δεν πάει καν το μυαλό μας.\nΕίναι το στρες. Είναι ορμονικό. Φταίει η κακή διατροφή. ‘Η ένα λάθος καλλυντικό. Όταν η επιδερμίδα μας αντιδράει συνήθως ξέρουμε τον λόγο. Και τι εννοούμε αντιδράει; Εννοούμε συμπτώματα όπως μικρά σπυράκια, κνησμό, κοκκινίλες, ξεφλούδισμα. Γιατί όμως «ξεσπάει» αν δεν ισχύει καμία από τις γνωστές αιτίες; Σε αυτήν την περίπτωση, εξετάζουμε τους πέντε πιθανούς ενόχους, που δεν πάει καν το μυαλό μας.\nΕνοχος #1 Τα πινέλα και το σφουγγαράκι του μακιγιάζ\nΑν επιθυμούμε μια καθαρή και ομοιόμορφη επιδερμίδα, τότε καλό είναι μία φορά την εβδομάδα να καθαρίζουμε με νερό και σαπούνι τα πινέλα και τα σφουγγαράκια του μακιγιάζ. Διαφορετικά, τα βακτήρια που αναπτύσσονται σε αυτά θα μεταφερθούν και στην επιδερμίδα προκαλώντας μόλυνση.\nΕνοχος #2 Αλλεργία σε κάποιο απορρυπαντικό\nΚαι όμως, ο ένοχος μπορεί να κρύβεται στο πλυντήριο και συγκεκριμένα στα απορρυπαντικά και μαλακτικά ρούχων. Μάλιστα η αλλεργία μπορεί να παρουσιαστεί ανά πάσα στιγμή, ακόμα και αν χρησιμοποιούμε το ίδιο προϊόν. Αν νιώθουμε έντονο κνησμό και βλέπουμε κοκκινίλες, αντικαθιστούμε τα καθαριστικά ρούχων με υποαλλεργικές συνθέσεις.\nΕνοχος #3 Τα σεντόνια\nΚαλό είναι να αλλάζονται μία φορά την εβδομάδα, για να απομακρύνουμε σκόνη, ρύπους, ακάρεα και άλλα βακτηρίδια. Όλα αυτά υπονομεύουν την υγεία του δέρματος. Το ίδιο ισχύει και για τις πετσέτες μπάνιου, που εξαιτίας της υγρασίας μετατρέπονται σε εστίες μικροβίων.\nΕνοχος #4 Το smartphone\nΜήπως τα σπυράκια εμφανίζονται στα μάγουλα, εκεί όπου ακουμπάμε το κινητό; Αν ναι, τότε χρειάζεται πιο συχνά καθάρισμα. Γι’ αυτό, καλό είναι μία φορά τη μέρα να απολυμαίνουμε την οθόνη του κινητού με αντισηπτικό μαντηλάκι.\nΕνοχος #5 Το κρύο\nΑν ξεφλουδίζουμε στο μέτωπο ή τα μάγουλα, αυτό σημαίνει ότι έχει διαταραχθεί ο επιδερμικός φραγμός, με αποτέλεσμα το δέρμα να αφυδατώνεται και να γίνεται ευάλωτο στις εξωτερικές επιθέσεις. Αρκετές φορές το ξεφλούδισμα συνοδεύεται και από κνησμό. Για να αποκαταστήσουμε την υγεία της επιδερμίδας μας από το κρύο κάνουμε τα εξής.\nα) Αρχικά, αποφεύγουμε την συχνή επαφή του προσώπου και του λαιμού με το νερό. Για τον καθαρισμό του προσώπου και του λαιμού, επιλέγουμε ένα balm ή γαλάκτωμα. Αυτό θα είναι η κίνηση ματ που θα αφήνει την επιδερμίδα πιο απαλή και λεία.\nβ) Στη συνέχεια, εκτός από τον ορό μας χρησιμοποιούμε μία ενυδατική κρέμα, πλούσια σε πολύτιμες ουσίες για την αποκατάσταση της αφυδάτωσης. Αυτά είναι λιπίδια, όπως έλαιο αργκάν, βούτυρο καριτέ, ιαματικό νερό, πυρίτιο, υαλουρονικό οξύ


Παρασκευή, 23 Μαΐου 2014 23:51\nΤα push ups είναι η καλύτερη άσκηση για να γυμνάσετε στήθος και χέρια\nΤα pushups τελικά μπορεί να γυμνάζουν και όλο το σώμα. Μπορεί η μεγαλύτερη ενδυνάμωση να γίνεται στο πάνω μέρος του σώματος, αλλά δουλεύουν και οι μύες του κορμού και των ποδιών. Οι επαναλήψεις pushups είναι μια καλή εναλλακτική λύση σε περίπτωση που δε διαθέτετε καθόλου χρόνο και χώρο για γυμναστική.\nΤα πόδια σας πρέπει να είναι τεντωμένα και τα δάχτυλα των ποδιών να συγκρατούν το βάρος σας.\nΜε τον καιρό και όταν καταφέρετε να φτάσετε τις 50 επαναλήψεις μπορείτε να δοκιμάσετε και κολπάκια όπως, να κάνετε pushups με τις παλάμες πιο κλειστές μεταξύ τους ή με το ένα χέρι κ.α.\n-Pushups σε τοίχο\nΕίναι τα πιο εύκολα. Όρθιοι ακουμπήστε τα χέρια σας σε έναν τοίχο και αρχίστε να κάνετε τις κινήσεις του pushup, αλλά στην κάθετη εκδοχή του! Δεν είναι δύσκολο και θα προετοιμάσει τα χέρια σας για τη σωστή κίνηση της άσκησης. Η απόσταση των ποδιών σας από τον τοίχο, έχει να κάνει με το βαθμό δυσκολίας. Όσο πιο μακριά είναι τα πόδια σας, τόσο πιο δύσκολη γίνεται η άσκηση.\nΕίναι μια εύκολη παραλλαγή της ανδρικής άσκησης, μόνο που αντί τα πόδια να είναι τεντωμένα, είναι λυγισμένα, με τα γόνατα να ακουμπάνε στο πάτωμα. Όσο περισσότερο ανοίγετε τα χέρια σας, τόσο πιο εύκολο γίνεται.\nΔιαβάστηκε 2550 φορές Τελευταία τροποποίηση στις Σάββατο, 24 Μαΐου 2014 12:13\nΠερισσότερα σε αυτή την κατηγορία: « Πρόληψη και θεραπεία ασθενειών με την άσκηση Αν δεν σας αρέσει η γυμναστική »


theXPRESSionist: Μισείς κάποιον; Στείλε σκ@τ@ ή χρυσόσκονη !!!!!!\nΝέες υπηρεσίες σου δίνουν τη δυνατότητα με λίγα λεφτά να εκδικηθείς με λαμπρότητα και πρωτοτυπία.\nH ShipYourEnemiesGlitter στέλνει πακέτο glitter σε ένα άτομο που μισείς, με περίπου 8,50 ευρώ. Είναι νέα υπηρεσία και γι' αυτό προς το παρόν δηλώνει ότι δεν έχει απόθεμα, όμως μπορείς να μπεις σε λίγο καιρό και να παραγγείλλεις το πακετάκι σου.\nΑναρτήθηκε από theXpressionists στις 4:23 μ.μ.\nBlogger 29 Ιουλίου 2017 - 10:53 μ.μ.


Σπύρος Μπιμπίλας: Η Ελισάβετ Κωνσταντινίδου παραμένει φίλη μου | Libre\nΣπύρος Μπιμπίλας: Η…\nΣπύρος Μπιμπίλας: Η Ελισάβετ Κωνσταντινίδου παραμένει φίλη μου\nΣτην εκπομπή της ΕΡΤ1 «Στούντιο 4» εμφανίστηκε σήμερα το απόγευμα ο Σπύρος Μπιμπίλας και μίλησε για την φωτογραφία που δημοσίευσε στον προσωπικό του λογαριασμό στο Instagram με την συνάδελφό του, Ελισάβετ Κωνσταντινίδου.\nΥπενθυμίζεται ότι η ανάρτησή του σχολιάστηκε ποικιλοτρόπως από τους χρήστες του διαδικτύου και όχι μόνο.\n«Υπήρξαν άνθρωποι οι οποίοι μου είπαν να κατεβάσω αμέσως την ανάρτηση. Δεν είμαστε στην εποχή του μακαρθισμού, δεν κλονίζεται η φιλία», υποστήριξε και πρόσθεσε:\n«Ξέρετε πόσα χρόνια την γνωρίζω την Ελισάβετ; Την ξέρω πριν γίνει ηθοποιός και, μάλιστα, εγώ την είχα προτρέψει να πάει στη σχολή υποκριτικής, στην οποία είχα πάει κι εγώ. Όταν είναι ποινικά αδικήματα, οι φιλίες κλονίζονται. Όταν υπάρχει μία διάσταση απόψεων, μπορείς να κάνεις τον άλλον να καταλάβει το λάθος του. Έχω μεγάλο πρόβλημα με αυτούς που θέλουν να ρίξουν ανθρώπους στον καιάδα».\nΈπειτα, συνέχισε, τονίζοντας: «Είπε κι η Βάνα Μπάρμπα κι η Μαρία Ιωαννίδου, αλλά με την Ελισάβετ έγινε το μεγάλο σύστριγκλο».\n«Μιλήσαμε με την Ελισάβετ Κωνσταντινίδου. Δεν μπορώ να σας πω τώρα τι είπαμε, αλλά όταν είσαι με κάποιον φίλος για πολλά χρόνια… Δεν μπορώ να διαγράψω την φίλη μου, η οποία είπε κάτι που δεν συμφωνώ. Παραμένει φίλη μου», εξήγησε ο Σταύρος Μπιμπίλας, ξεκαθαρίζοντας τη θέση του.\nTags: ΕΛΙΣΑΒΕΤ ΚΩΝΣΤΑΝΤΙΝΙΔΟΥ Σπύρος Μπιμπίλας Συμπέθεροι απο τα Τιρανα


ΓΗΡΟΚΟΜΕΙΟ ΑΘΗΝΩΝ - ''Η ΑΝΘΡΩΠΙΑ ΕΙΝΑΙ ΕΔΩ''... - Alpha1News\nHome / Πολιτισμός / ΓΗΡΟΚΟΜΕΙΟ ΑΘΗΝΩΝ - ''Η ΑΝΘΡΩΠΙΑ ΕΙΝΑΙ ΕΔΩ''...\nΓΗΡΟΚΟΜΕΙΟ ΑΘΗΝΩΝ - ''Η ΑΝΘΡΩΠΙΑ ΕΙΝΑΙ ΕΔΩ''...\nΜια ζέστη «αγκαλιά» στους 142 ηλικιωμένους που φιλοξενεί το Γηροκομείο Αθηνών και οι οποίοι ανήκουν στις ομάδες υψηλού κινδύνου από τον νέο κορονοϊό, δίνουν απλόχερα τα τελευταία 24ωρα άνθρωποι από τον επιχειρηματικό κόσμο, βιομηχανίες τροφίμων, φαρμακευτικές εταιρείες και απλοί πολίτες, οι οποίοι ανταποκρίθηκαν στην έκκληση των υπεύθυνων του Ιδρύματος.Δωρεές από επώνυμους και ανώνυμους\nΗ αγάπη του κόσμου για τους ανθρώπους της τρίτης ηλικίας του Γηροκομείου Αθηνών δεν έχει προηγούμενο, όπως προκύπτει από τις μέχρι τώρα δωρεές που έχουν γίνει μέσα σε διάστημα λίγων ημερών. Συγκεκριμένα:\n– Η γαλακτοβιομηχανία ΔΕΛΤΑ προσέφερε για ένα μήνα την διάθεση προϊόντων της, όπως γάλατα, τυριά και γιαούρτια.\n– Ο εφοπλιστής Διαμαντής Διαμαντίδης προσέφερε ένα μεγάλο χρηματικό πόσο με στόχο να καλυφθεί ένα σημαντικό μέρος από τα οφειλόμενα 4 μηνών στο προσωπικό του Γηροκομείου.\n– Η εταιρεία SHELL διέθεσε ήδη 5.000 λίτρα πετρελαίου ενώ ο Όμιλος Βαρδινογιάννη αναμένεται να διαθέσει 25.000 λίτρα πετρελαίου\n– Απλοί πολίτες έχουν ήδη στείλει ένα μικρό αριθμό από μάσκες και προστατευτικά γάντια για το προσωπικό του Γηροκομείου. Παράλληλα συρρέουν εδώ και λίγες μέρες στην είσοδο του γηροκομείου και αφήνουν τσάντες με τρόφιμα, όπως φρυγανιές, ζάχαρη, καφέ, χυλοπίτες, μακαρόνια , ρύζι, κριθαράκι, πέννες, ξύδι, ντοματοπολτούς, αλάτι, μπισκότα. Επίσης μέσα σε ξεχωριστές τσάντες κάποιοι βάζουν μωρομάντηλα , χειροπετσέτες, κρεμοσάπουνα, υποσέντονα, πάνες και καθαριστικά όπως Χλωρίνη, wettex, σφουγγάρια μπάνιου,σφουγγαρίστρες.\n– Ο αλιευτικός συνεταιρισμός « Παλιομπούκα» Νεροχωρίου Άρτας θα διαθέσει 300 κιλά ψάρι στο Γηροκομείο Αθηνών. Πρόκειται ουσιαστικά για απλούς ψαράδες που δεσμεύτηκαν ότι για έναν μήνα θα στέλνουν τμηματικά την ποσότητα των 300 κιλών ψαριού ώστε να τρώνε οι 142 ηλικιωμένοι ψαρόσουπα αυτή την περίοδο.\nΤέλος να σημειωθεί ότι για λόγους ασφαλείας το Γηροκομείο Αθηνών είναι αποκλεισμένο από το έξω κόσμο και δεν επιτρέπεται η είσοδος κανενός επισκέπτη, πλην του μόνιμου προσωπικού. Ο πρόεδρος μας είπε ότι μέχρι στιγμής όλα βαίνουν καλά για τους ανθρώπους αυτούς που ανήκουν στις ομάδες υψηλού κινδύνου από τον νέο κορονοϊό. « Όλα γίνονται σύμφωνα με τους κανόνες ασφαλείας. Το προσωπικό είναι με γάντια και μάσκες. Μέχρι στιγμής όλα πάνε καλά και όλοι χαίρουν άκρας υγείας μέσα στο Ίδρυμα», δήλωσε ο πρόεδρος Ζώης Κολιός.\nΟ λογαριασμός τράπεζας για την ενίσχυση του Γηροκομείου Αθηνών\nΟ λογαριασμός της τράπεζας , όπου όσοι επιθυμούν , μπορούν να καταθέσουν οποιοδήποτε ποσό για την ενίσχυση του Γηροκομείου Αθηνών, είναι ο εξής:\nSHIFT : ERBKGRAA\nΤα χρήματα θα διατεθούν αποκλειστικά , για τη μισθοδοσία των εργαζομένων του Γηροκομείου Αθηνών , αλλά και για τις ανάγκες των ηλικιωμένων .\nΓΗΡΟΚΟΜΕΙΟ ΑΘΗΝΩΝ - ''Η ΑΝΘΡΩΠΙΑ ΕΙΝΑΙ ΕΔΩ''... Reviewed by mixalistamou on 13.4.20 Rating: 5


Slipstop Αντηλιακό Μπλουζάκι UPF50+ Unicorn — Oh Baby!\nΑρχική Slipstop Αντηλιακό Μπλουζάκι UPF50+ Unicorn\nSlipstop Αντηλιακό Μπλουζάκι UPF50+ Unicorn\n2-3 Yrs - translation missing: en.products.status.sold_out 4-5 Yrs - translation missing: en.products.status.sold_out 6-7 Yrs - translation missing: en.products.status.sold_out 8-9 Yrs - translation missing: en.products.status.sold_out\n2-3 Yrs 4-5 Yrs 6-7 Yrs 8-9 Yrs Size\nΔεν υπάρχει πιο χαριτωμένο αντηλιακό μπλουζάκι UPF50+ από αυτό της Slipstop! Το μωρό θα μαγνητίσει τα βλέμματα στην παραλία ή στην πισίνα ενώ εσύ θα είσαι σίγουρη ότι έχει την καλύτερη προστασία από το ήλιο!\nΤα αντηλιακά μπλουζάκια είναι η καλύτερη ενίσχυση για το αντηλιακό με προστασία UPF50 +, το υψηλότερο δυνατό, εμποδίζοντας το 98% των επιβλαβών ακτίνων UV.\nΚάνε σωστές επιλογές και προστάτεψε τα παιδιά από τον ήλιο. Τα ρούχα και τα αξεσουάρ με UPF50+ σε βοηθούν για την προστασία μαζί με αντηλιακό που πρέπει πάντα να εφαρμόζεται στα σημεία του δέρματος που μπορεί να είναι εκτεθειμένα. (πρόσωπο, χέρια κλπ).\nΠιστοποιημένα UPF50+ είτε είναι βρεγμένο είτε είναι στεγνό (Εξαιρετική προστασία από τις βλαβερές ακτίνες του ήλιου)\nΣχεδιασμένο να πλυθεί πολλές φορές. Ιδανικό αξεσουάρ και για μαθήματα κολύμβησης σε επαγγελματική πισίνα.\nΤο μείγμα κατασκευής poly / spandex διατηρεί το σχήμα του ακόμη και όταν είναι βρεγμένο\nΜεγάλος λαιμός για να διευκολύνει το βάλε βγάλε. Άνετη, χαλαρή εφαρμογή\nΔιατηρεί τη φυσιολογική θερμοκρασία του σώματος\nΥλικό που στεγνώνει γρήγορα: 85% Microfiber Polyester. 15% Spandex\nΦροντίδα: Πλένεται στο πλυντήριο σε κρύο πρόγραμμα, όχι στεγνωτήριο, όχι σιδέρωμα.\n** Συνδύασε το με τα αντίστοιχα καλτσοπαντοφλάκια Unicorn


Καλά κάνουν τα παιδιά και ανησυχούν … – AntilogosBlog\nΚαλά κάνουν τα παιδιά και ανησυχούν …\nPosted by antilogos on 09/11/2018 09/11/2018\nΤους έφταιγε το Mega. Το έκλεισαν και υπερηφανεύονται γι αυτό. Έστειλαν στην ανεργία εκατοντάδες εργαζόμενους και δεν νιώθουν την ανάγκη να πουν το παραμικρό γι’ αυτό. Αντίθετα. Νιώθουν σαν τους τιμωρούς. Κάτι σαν τον Ζορό. Τους φταίει ο Πρετεντέρης. Σταθερά. Ό,τι και να γράψει. Τους φταίει ο Καμπουράκης. Τους φταίνε οι Αλαφούζοι, το ΣΚΑΙ.\nPrevious Post Τελείωσε κι αυτό το παραμύθι …\nNext Post Ο ΣΥΡΙΖΑ τρέχει και δεν φτάνει …


Oι γιορτεσ της Κέρκυρας\nΓιορτές στην Κέρκυρα\nΌλες οι πιο σημαντικές γιορτές, πανηγύρια και εκδηλώσεις έχουν θρησκευτικό χαρακτήρα.\nΟι Κερκυραίοι έχουν βαθύτατο θρησκευτικό χαρακτήρα και οι σημαντικότερες γιορτές είναι άμεσα συνδεδεμένες με το Χριστό και τον προστάτη του νησιού Αγίου Σπυρίδωνα.\nΠΑΝΗΓΥΡΙΑ ΚΑΙ ΕΚΔΗΛΩΣΕΙΣ\nΠολυάριθμες είναι οι γιορτές και τα πανηγύρια στο νησί της Κέρκυρας.\nΠαρακάτω σας επισημαίνουμε μερικές μαζί με τις ημερομηνίες τους που πραγματοποιούνται την καλοκαιρινή περίοδο απο τον Μάιο μέχρι τον Σεπτέμβρη.\n- Απρίλη ή αρχές Μαίου Ορθόδοξο Πάσχα τόσο ξεχωριστό και όμορφο που είναι γνωστό σε όλη την Ελλάδα.\n- Την Παρασκευή μετά το Πάσχα γιορτήστην Παλαιοκαστρίτσα\n- 8 Μαίου και 15 Αυγούστου πανηγύρι στην Κασσιόπη (Κοίμηση της Θεοτόκου)\n- 9 Ιουνίου Γιορτές στις Αλυκές ποταμού, Πετάλια, Ποταμό\n- 12 Ιουνίου Γιορτή στον Πέλεκα\n- 24 Iουνίου Γιορτή του Αγίου Πνεύματος στο Κοντόκαλι, Αργυράδες, Σταυρό, Καστελλάνοι Μέσης, Οθωνοί\n- 29 Ιουνίου Άγιοι Πέτρος και Παύλος. Γιορτή στο Κομπίτσι, Στρογγυλή και Βιταλάδες, Παξοί Γάιος\n- 2 Ιουλίου Παναγία Βλαχερνών, λιτανεία στη Γαρίτσα, γιορτές στη Γαρίτσα, Αχαράβη, Καμάρα, Παξοί\n- 8 Ιουλίου γιορτή Αγίου Προκοπίου στα χωριά Άγιος Προκόπιος, Κάβο Λευκίμμης\n- 13 Ιουλίου Γιορτή στη πλατεία Αγίου ρόκο (για τον Άγιο Συρίδωνα)\n- 17 Ιουλίου Αγία Μαρίνα. Γιορτές στις Μπενίτσες, Σπαρτερά, Αβλιώτες.\n- 20 Ιουλίου Γιορτή του Προφήτη Ηλία στους Μαγουλάδες\n- 6 Αυγούστου Πανηγύρι για τη Μεταμόρφωση του Σωτήρα στο Ποντικονήσι, Περιβόλι, Στριννύλα, Παλαιοχώρι, Αγίους Δέκα και Άγιος Ματθαίος και εξαήμερο προσκύνημα απο 1 έως 6 Αυγούστου στην κορυφή του Παντοκράτορα\n- 11 Αυγούστου, πρώτη Κυριακή του Νοεμβρίου, Κυριακή των Βαίων και Μεγάλο Σάββατο σε αυτές τις 4 ημερομηνίες γίνονται λιτανείες με τη συνοδεία φιλαρμονικών απο όλο το νησί.\n- 16 Αυγούστου 3 μέρες γιορτών στον Κάτω Γαρούνα.\n- 23 Αυγούστου Γιορτή της Παναγίας Οδηγήτριας στα χωριά Γαστούρι, Πέλεκας, Άγιοι Δέκα.\n- 8 Σεπτέμβρη Πανηγύρι στο χωριό Άφρα, Σιναράδες, Μαραθιά, Άγιο Μάρκο, ποτάμι Λευκίμμης.\n- 14 Σεπτέμβρη Γιορτή του Σταυρού στο μοναστήρι του Αγίου Ιωάννη και στο Σιδάρι.\n- 24 Σεπέμβρη Γιορτή στο Βάτο.\n- 26 Σεπτέμβρη Άγιος Ιωάννης Θεολόγος. Γιορτή στους Καρουσάδες και Πόρτα Ρεμούντα.\nΤο Καρναβάλι έχει τις ρίζες του στην αρχαιότητα και αρχικά ήταν μιά γιορτή προς τιμή του Βάκχου, του θεό του κρασιού για να προσευχηθούν να είναι καλή η σοδειά.\nΑργότερα η ενετική κατοχή στη Κέρκυρα βοήθησε να αλλάξουν οι συνήθειες και να εισαχθούν οι μάσκες, το βάψιμο του προσώπου και καινούργοι χαρακτήρες όπως dotori (γιατροί), nodari (συμβολαιογράφοι), muzeta.\nΣήμερα το καρναβάλι είναι πολύ διάσημο, τα άρματα προετοιμάζονται για μήνες και μεταμφιέζονται με κοστούμια που συνδέονται με προσωπικότητες του νησιού.\nΟι στάσεις του Καρναβαλιού είναι:\n- Παρέλαση στην πόλη την πρώτη Κυριακή\n- Την τελευταία Πέμπτη του Καρναβαλιού στη παλιά πόλη υπάρχει το παραδοσιακό έθιμο Πετεγολέτσα, που αποτελείται απο διάφορες κυρίες που βγαίνουν στα μπαλκόνια και ξεκινούν να κουτσομπολεύουν σε διάλεκτο για όλα τα τοπικά γεγονότα.\n- Η παρέλαση την τελευταία Κυριακή\nΣυνδεδεμένα με το Καρναβάλι υπάρχουν και δύο τοπικά έθιμα:\n- Στο χωριό Επίσκεψη στα βόρεια του νησιού λίγο πιο νότια απο την Αχαράβη, την τελευταία Κυριακή του Καρναβαλιού στην πλατεία του Αγίου Βασιλείου γίνεται ο χορος των ιερέων.\nΑυτό το έθιμο ανέρχεται στο 500 Π.χ και αποτελείται απο τον χορό χωρίς μουσική που ξεκίνησε απο τον παπά και μετά το ακολουθούν και οι άλλοι άντρες του χωριού με σειρά ή την ηλικία ή τον ρόλο στην κοινότητα.\nΟ ρυθμός δίνεται απο τους στίχους που τους τραγουδάει πρώτα ο παπάς και μετά απο όλους τους άντρες.\nΜετά ακολουθούν οι ηλικιωμένες κυρίες που χωρεύουν σε κύκλο.\n- Στα χωριά Κλιματιά, Χλωμό , Μαραθιά , Κριτικά και Λαννάδες πραγματοποιείται ακόμη και σήμερα ο γάμος του καρναβαλιού.\nΓίνεται την τελευταία Κυριακή του καρναβαλιού και αποτελείται απο την γιορτή του γάμου (όπου και ο γαμπρός και η νύφη είναι άντρες) που κινδυνεύει απο την παρουσία ενός δαιμόνιου που παρουσιάζεται σαν σάτυρος.\nΤο Πάσχα στη Κέρκυρα είναι διάσημο στην Ελλάδα διότι γιορτάζεται με μουσική, χορό και πολλούς θρησκευτικούς εορτασμούς.\nΠαρακάτω αναφέρονται οι πιό σημαντικές ημερομηνίες της Πασχαλινής περιόδου με όλα αυτά που συμβαίνουν στο νησί δίνοντας περισσότερη βαρύτητα σε όσα συμβαίνουν στη πόλη.\nΕίναι μιά ημέρα αφιερωμένη στον Άγιο Σπυρίδωνα τον προστάτη του νησιού.\nΑυτή την ημέρα γιορτάζεται το θαύμα του Αγίου ο οποίος έσωσε το νησί απο λοιμό. Η μεγάλη λιτανεία ξεκινάει απο την εκκλησία του Αγίου Σπυριδώνου.\nΑυτή την ημέρα επαναλαμβάνεται απο το 1989 η συναυλία της δημοτικής Χορωδίας στο θέατρο της πόλης με μουσική εκκλησιαστικού χαρακτήρα.\nΣτον καθολικό καθεδρικό ναο γίνεται η ανάγνωση των Ευαγγελίων κατά την διάρκεια της οποίας σβήνουν τα 12 κεριά που άναψαν στην αρχή της λειτουργίας.\nΑυτή την ημέρα κυριαρχεί η μουσική των φιλαρμονικών κατά την διάρκεια των λιτανειών που ξεκινούν απο κάθε εκκλησία του νησιού. Οι λιτανείες έχουν σαν σκοπό την περιφορά του Επιτάφιου συνοδευμένου απο τη φιλαρμονική. Έτσι στους δρόμους ακούγωνται Adagio του Albironi, το πένθιμο εμβατήριο του Verdi και του Chopin.\nΟι λιτανείες δεν ξεκινούν ταυτόχρονα αλλά μοιράζονται κατά την διάρκεια του απογεύματος για να μπορούν οι διάφορες φιλαρμονικές να παρεβρεθούν σε περισσότερες απο μία λιτανείες. Η πρώτη ξεκινάει απο το φρούριο και η τελευταία απο την Μητρόπολη.\nΝωρίς το πρωί στην εκκλησία Παναγία των Ξένων που γίνεται η αναπαράσταση του σεισμού που ακολούθησε την ανάσταση του Χριστού, συνεχίσει με την λιτανεία του ΑγίουΣπυριδώνου που ξεκινάει απο την ομώνυμη εκκλησία, μετά γιορτάζεται η πρώτη ανάσταση και μετά ακολουθεί το έθιμο με το σπάσιμο των κανατιών που οι Κερκυραίοι πετούν απο τα μπαλκόνια τους.\nΤο βράδυ της Ανάστασης μόλις ακουστεί το Χριστός Ανέστη το πλήθος ανάβει τις λαμπάδες του στην πλατείς της Σπιανάδας στο τέλος υπάρχουν τα πυροτεχνήματα.\nΚΥΡΙΑΚΗ ΚΑΙ ΔΕΥΤΕΡΑ ΤΟΥ ΠΑΣΧΑ\nΤην Κυριακή το πρωί στην πόλη υπάρχουν λιτανείες με την εικονα της Ανάστασης και την Δευτέρα με τον σταυρό της κάθε εκκλησίας.\nΟ Άγιος Σπυρίδωνας είναι ο προστάτης του νησιού της Κέρκυρας και για αυτό γιορτάζεται και είναι μέρος του πολιτισμού των Κερκυραίων.\nΟι σχέση τους με τον Άγιο είναι πολύ στενή γιατί τον θεωρούν σωτήρα τους και τον αισθάνονατι πάντα κοντά τους, έναν αληθινό προστάτη.\nΟ Άγιος Σπυρίδωνας γεννήθηκε στην Κύπρο και δεν έζησε ποτέ στην Κέρκυρα, ήρθε μόνο μετά τον θάνατό του όταν ο Γεώργιος Καλοχερέτης έφερε τα λέιψανα στο νησί.\nΤα λείψανα θεωρούνται ο λόγος για τον οποίο το νησί σώθηκε απο τους Τούρκους, απο την χολέρα και την πείνα.\nΣτην παλιά πόλη υπάρχει η εκκλησία αφιερωμένη σε αυτόν που σήμερα φυλάσσονται τα λείψανά του\nΟ Άγιος Σπυρίδωνας γιορτάζεται 4 φορές το χρόνο σε ανάμνηση των θαυμάτων για τους κατοίκους του νησιού:\n- Την Κυριακή των Βαίων σε ανάμνηση του 1630 όπου έσωσε το νησί απο χολέρα\n- Το Μεγάλο Σάββατο γίνεται η λιτανεία σε ανάμνηση της σωτηρίας του νησιού απο το λοιμό το 1550\n- Την πρώτη Κυριακή του Νοεμβρίου σε ανάμνηση της σωτηρίας του νησιού απο μιά θανατηφόρα χολέρα το 1673\n- Στις 11 Αυγούστου σε ανάμνηση της λύσης της πολιορκίας του νησιού απο τους Τούρκους το 1716.


Χρόνια κατάχρηση αλκοόλ και διαταραχές βαδίσματος | Βιονευρολογικά Χρονια καταχρηση αλκοολ και διαταραχες βαδισματος - ΔΕΙΤΕ ΤΩΡΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ ΧΡΟΝΙΑ ΚΑΤΑΧΡΗΣΗ ΑΛΚΟΟΛ ΚΑΙ ΔΙΑΤΑΡΑΧΕΣ ΒΑΔΙΣΜΑΤΟΣ\nΥπάρχουν κάποιες περιπτώσεις, οι οποίες είναι άξιες αναφοράς, σχετικά με αυτό το θέμα. Έχουμε παρατηρήσει στη Βιονευρολογική ότι υπάρχουν πάμπολλες περιπτώσεις, όπως χρόνιοι αλκοολικοί που με τον καιρό αναπτύσσουν μια διαταραχή βαδίσματος. Συνήθως, αυτό αποδίδεται στην υποβιταμίνωση, κυρίως νευροτρόπων βιταμινών που συνοδεύει αυτές τις περιπτώσεις. Εάν όμως έχουμε καλή εγκεφαλική λειτουργία και συνοδεία χρόνιας συνάθροισης, χωρίς χρήση ενδιάμεσα αλκοόλ, σε αυτούς τους χρόνιους αλκοολικούς, τότε ερμηνεύονται αυτά σαν μια δυσαρθρία με ταυτόχρονη αδυναμία βάδισης. Εδώ πρέπει να δοθεί μια ιδιαίτερη έμφαση στη διάγνωση, μήπως σε αυτές τις περιπτώσεις η χρόνια κατάχρηση αλκοόλ φέρνει στην επιφάνεια και ένα σπονδυλοπαρεγκεφαλιδικό εκφυλιστικό σύνδρομο, το οποίο γενετικά μεν υπάρχει, αλλά από «μόνο του» δε «φτάνει» την ένταση της εκδήλωσης, ώστε να γίνεται άμεσα αφ’ εαυτού κλινικά αντιληπτό.\nΕίναι μια παράλειψη, σε αυτές τις περιπτώσεις χρόνιου αλκοολισμού, όπου υφίσταται δυσαρθρία με αδυναμία βαδίσματος. Και στα ενδιάμεσα και ελεύθερα διαστήματα καταπόσεις αλκοόλ, να μη γίνεται εξονυχιστικός έλεγχος σε αυτή την κατεύθυνση. Μετά από μια διάγνωση που θα επιβεβαιώνει αυτή την υπόνοια, υπάρχει δυνατότητα συντονισμένης νευρολογικής θεραπείας με κατάλληλες ουσίες και με επικουρικές θεραπείες που θα φέρει ουσιαστικά αποτελέσματα. Βέβαια, παραμένει το μεγάλο πρόβλημα, το οποίο κατά κανόνα υφίσταται σε αυτές τις περιπτώσεις της διακοπής της χρήσης αλκοόλ. Εδώ χρειάζονται «επικουρικές» δυνάμεις, προκειμένου να πειστεί ο ασθενής να διακόψει την κατάποση και να συγκεντρωθεί στη νευρολογική θεραπεία.


Κολικοί είναι…και θα περάσουν! | imommy\nimommy.gr • Βρέφος • Κολικοί είναι…και θα περάσουν!\nΒρέφος | 2 Απριλίου 2014 | 16:10 | Νινέττα Φαφούτη\nΔεν υπάρχει νέα μαμά που δεν έχει αισθανθεί ανήμπορη μπροστά στο γοερό κλάμα του μωρού της που υποφέρει από τον πιο συνηθισμένο πόνο των νεογέννητων, τους κολικούς. Όσο όμως κι αν σας τρομοκρατεί η ιδέα, ηρεμήστε, σκεφτείτε πως οι κολικοί δε «απειλούν» την υγεία του και προσπαθήστε να το ανακουφίσετε -όσο γίνεται- με το χαμόγελο και την αγκαλιά σας.\nΤο μωρό ήρθε στο σπίτι και ξαφνικά όλα άλλαξαν. Το πρώτο τρίμηνο είναι ένα διάστημα προσαρμογής τόσο για σας -ειδικά αν είστε νέοι γονείς- όσο και για το μωρό σας. Θα πρέπει μέρα με την ημέρα να βρείτε κώδικες επικοινωνίας μαζί του για να μπορείτε να καλύψετε τις ανάγκες του. Τι γίνεται όμως στην περίπτωση που ενώ τα κάνετε όλα σωστά (σύμφωνα πάντα με τις οδηγίες του γιατρού, της μαίας και της έμπειρης γιαγιάς) το μωρό σας κλαίει απαρηγόρητα; Μην ανησυχείτε, το πιο πιθανό είναι να έχει κολικούς. Ένα πρόβλημα το οποίο αντιμετωπίζουν πάρα πολλοί γονείς κατά τις πρώτες εβδομάδες της ζωής του μωρού. Το φαινόμενο των κολικών μπορεί να είναι ιδιαίτερα διαδεδομένο, ωστόσο τα χαρακτηριστικά του είναι αόριστα και ασαφή.\nΤελικά που οφείλονται οι κολικοί;\nΔυστυχώς τα αίτια των κολικών δε είναι ακόμα γνωστά. Πολλές είναι οι θεωρίες για την αιτιολογία των κολικών, καμία όμως δεν έχει αποδειχθεί με βεβαιότητα.\n– Μπορεί να οφείλονται στο ότι το γαστρεντερικό σύστημα του μωρού δεν είναι ακόμα ώριμο, με αποτέλεσμα να μην έχει βρει τον τρόπο σωστής λειτουργίας, κάτι που προκαλεί μεγαλύτερη κινητικότητα του εντέρου.\n– Επίσης, υπάρχει πιθανότητα το μωράκι σας να έχει ευαισθησία στο αγελαδινό γάλα ή ακόμα και δυσανεξία στη λακτόζη.\nΣε κάθε περίπτωση οι κολικοί είναι μια διαταραχή στην οποία, συνήθως, δίνεται περισσότερη σημασία απ’ όσο χρειάζεται. Δεν πρέπει να σας ανησυχούν γιατί δεν επηρεάζουν καθόλου την υγεία και την ανάπτυξη του παιδιού. Άρα, δεν πρέπει να τους θεωρούμε ως ασθένεια, αλλά μάλλον σαν μία φάση της ανάπτυξης του μωρού, γι’ αυτό και καλό θα ήταν να τους αντιμετωπίζουμε με ηρεμία και ψυχραιμία. Υπομονή και η κατάσταση θα διορθωθεί από μόνη της, γύρω στον τρίτο μήνα.\nΣημάδια που «προδίδουν» κολικούς\n– Αν το μωρό σας παρουσιάζει έντονο κλάμα, που ξεκινά και σταματά απότομα, συνοδεύεται από απότομες κινήσεις των ποδιών και φουσκωμένη κοιλίτσα, τότε μάλλον υποφέρει από κολικούς.\n– Περίπου το 40% των βρεφών έως 4 μηνών ταλαιπωρούνται από κολικούς. Οι οποίοι συνήθως εμφανίζονται μεταξύ της 3ης και της 6ης εβδομάδας, ενώ υποχωρούν στον τρίτο με τέταρτο μήνα.\n– Το κλάμα του μωρού θα σας υποψιάσει. Και αυτό γιατί το φυσιολογικό κλάμα ενός μωρού διαρκεί έως 2 ώρες συνολικά την ημέρα. Αν, λοιπόν, αυτό το διάστημα αυξηθεί σε περισσότερες από 3 ώρες ημερησίως και το φαινόμενο εμφανιστεί για πάνω από 3 ημέρες την εβδομάδα και με διάρκεια τουλάχιστον 3 εβδομάδων, τότε πρόκειται για κολικό.\n– Να θυμάστε ότι ο πόνος που νιώθει το μωράκι σας γίνεται ακόμα πιο έντονος το απόγευμα και το βράδυ, ενώ συνοδεύεται από σφίξιμο της κοιλίτσας του βρέφους που τεντώνει ή μαζεύει τα πόδια και αποβάλει αέρια.\n– Βέβαια, σε κάθε περίπτωση για να αποκλείσετε οποιοδήποτε άλλο ενδεχόμενο (όπως πείνα, κούραση ακόμα και κάποια λοίμωξη) καλό είναι να συμβουλευτείτε και τον παιδίατρό σας.\nΤο μωρό μου έχει κολικούς, πώς να το ανακουφίσω;\nΔυστυχώς δεν υπάρχει κάτι που μπορείτε να κάνετε για να το απαλλάξετε από την ταλαιπωρία των κολικών. Μπορείτε όμως να δοκιμάσετε διάφορους τρόπους που θα μειώσουν την ένταση και θα βοηθήσουν το μωρό σας να χαλαρώσει:\n– Αν το μωρό σας υποφέρει από κολικούς, το πρώτο που έχει ανάγκη είναι η αγκαλιά σας! Ξαπλώστε και ακουμπήστε το μωρό μπρούμυτα επάνω στο στήθος σας με τα ποδαράκια του μαζεμένα. Οι χτύποι της καρδιάς σας θα το καθησυχάσουν και θα το βοηθήσουν να χαλαρώσει.\n– Κάντε απαλό μασάζ στην κοιλίτσα του, με αργές και κυκλικές κινήσεις, από τα αριστερά προς τα δεξιά και από κάτω προς τα πάνω και ύστερα αντίστροφα.\n– Κάνε ένα χλιαρό μπάνιο στο μωρό και φρόντισε η κοιλίτσα του να είναι ζεστή και προστατευμένη.\n– Αν θηλάζετε και το προσέξτε τη διατροφή σας. Αποφύγετε τροφές που δημιουργούν αέρια ή ερεθίζουν το γαστρεντερικό σύστημα του μωρού σας όπως το μπρόκολο, το λάχανο, τα λαχανάκια Βρυξελλών, τα φρούτα, τα όσπρια, τις λιπαρές τροφές ακόμα και τον καφέ που προκαλούν φούσκωμα.\n– Οι αλλεργιογόνες τροφές είναι ακόμα κάτι που θα πρέπει να προσέξετε, αποφεύγοντας την κατανάλωση ξηρών καρπών και αυγού.\n– Ίσως χρειαστεί να δώσετε στο μωρό σας υποαλλεργικό γάλα για κάποιο διάστημα, πάντα σε συνεννόηση με τον παιδίατρο.\n– Κάποιο αφέψημα ή βότανο απαλύνει συχνά τους βρεφικούς κολικούς.\n– Δοκιμασμένη και άκρως επιτυχημένη λύση είναι και η χρήση κάποιας συσκευής με συνεχόμενο ήχο, όπως η ηλεκτρική σκούπα ή ο απορροφητήρας! Πολλά μωρά νανουρίζονται με τον ήχο και ηρεμούν.\n– Επιλέξτε το κατάλληλο μπιμπερό. Σίγουρα έχετε ακούσει από φίλες σας ή έχετε δει τα ειδικά σχεδιασμένα μπουκάλια, που περιορίζουν την κατάποση αέρα κατά τη διάρκεια του γεύματος. Δοκιμάστε το Μπιμπερό με κλίση της Chicco με θηλή σιλικόνης ή καουτσούκ. Θα σας βοηθήσει σε κάθε τάισμα, αφού έχοντας το βρέφος σε φυσική ημι-κάθετη θέση, έχει, λόγω του εργονομικού του σχεδιασμού, καλύτερη ροή γάλακτος μειώνοντας σημαντικά τις πιθανότητες κατάποσης αέρα, και κατά συνέπεια τους κολικούς.